qundao/data-zh-poetry huggingface dataset:
閒居杂兴
作者：张吉
朝代：明

秋高天气肃，庭院游氛少。端坐面晴峰，兴超乾坤表。素心爱幽僻，久被朱墨扰。偶此息烦缘，忘言玩昏窈。风来花影乱，吏散人声悄。暧暧松下云，油油烟际鸟。物情各有适，兹意谁能了。郡舍清且幽，闭门掩秋色。芙蓉娆可掇，瓜瓞繁堪摘。异物非所钦，无求亦无获。焚香味道腴，隐几觇鼻白。啸罢山谷骇，豪来天壤窄。至理谅不违，于心良有得。如何市朝士，衣马夸荣泽。
閒居杂兴·其一
作者：张吉
朝代：明

秋高天气肃，庭院游氛少。端坐面晴峰，兴超乾坤表。素心爱幽僻，久被朱墨扰。偶此息烦缘，忘言玩昏窈。风来花影乱，吏散人声悄。暧暧松下云，油油烟际鸟。物情各有适，兹意谁能了。
閒居杂兴·其二
作者：张吉
朝代：明

郡舍清且幽，闭门掩秋色。芙蓉娆可掇，瓜瓞繁堪摘。异物非所钦，无求亦无获。焚香味道腴，隐几觇鼻白。啸罢山谷骇，豪来天壤窄。至理谅不违，于心良有得。如何市朝士，衣马夸荣泽。
阳春馆中
作者：张吉
朝代：明

寂寥古春州，环堞依列岫。森严类卓锥，妥帖如伏兽。厉气一滃渤，亭午失清昼。猛汉掩袂过，肥男堪一瘦。敛襟思往昨，见说即眉皱。孰知漂流人，山谷几辐辏。见我骑马来，奔波拥先后。相公请下马，听我陈哀疚。厥茅虽可诛，厥壤虽可耨。其如氛祲多，一疾辄无救。老妻委沟壑，洒血空满袖。跳出鬼门关，残生幸脱漏。哀哉胡不归，蹇兔避蒐狩。逆顺多门途，诛求苦难售。众官树声誉，割剥戒迟后。试用此情推，造心何太缪。
阳朔馆中述怀
作者：张吉
朝代：明

群峰卓铦锥，罗列太虚表。飞鸢飏清昼，错认抢榆鸟。我投公宇中，新旭半扉晓。苍烟淡数抹，渐放林庐小。脱叶竞飕飗，渔舟纷缥缈。差池幽讨心，迥与川云杳。疮痍奈满目，敢独念轻矫。薄暮犹虎声，不风波沸沼。何当布罗网，此物驱除了。括我风月囊，归与春事杪。
阳江馆中
作者：张吉
朝代：明

酒酣拂孤枕，夜久风色定。荒哉澒洞声，似撼坤舆劲。初惊我幽梦，败壁看破镜。再听转凄凉，愀然忧思并。黄徒既烹灭，绝塞钲鼓静。何地吹战尘，喧呼犹响应。是时孟冬节，木脱江流净。岂有殷其雷，行空布春令。得非洞庭乐，音荡烟涛瞑。无乃上党车，轰轕千辆并。我今困炎海，何自入吾听。辗转不可明，朱栏聊起凭。潮鸡满邻壁，一笑寒空瑩。
阳江馆中
作者：张吉
朝代：明
体裁：古风

酒酣拂孤枕，夜久风色定。荒哉澒洞声，似撼坤舆劲。初惊我幽梦，败壁看破镜。再听转凄凉，愀然忧思并。黄徒既烹灭，绝塞钲鼓静。何地吹战尘，喧呼犹响应。是时孟冬节，木脱江流净。岂有殷其雷，行空布春令。得非洞庭乐，音荡烟涛瞑。无乃上党车，轰轕千辆并。我今困炎海，何自入吾听。辗转不可明，朱栏聊起凭。潮鸡满邻壁，一笑寒空莹。
除夕泊舟钓台
作者：张吉
朝代：明

浟浟桐江水，赴壑靡归期。荡舟岁云莫，偶泊水之湄。上有古钓台，下有樛木枝。披衣蹑危蹬，瞻礼子陵祠。子陵不可见，子陵道可师。浩然抱江月，皎洁巢父姿。清风濯九有，奚以勋业为。侃侃邹孟氏，论道宗宣尼。圣之清与任，屈指尹及夷。寂寞千载后，遐踪谁克嗣。先生与孔明，作配端不亏。屣脱浮荣日，鼎分危险时。驱车值夷尹，倾盖复奚疑。白凤与青鸾，旷世互来仪。孟氏不可作，孤吟聊自知。
陪藩臬诸寅谒帝尧庙二首
作者：张吉
朝代：明

律律荒山带浅流，维骖瞻拜古祠幽。帝仁本自同天覆，宗祀端宜到海陬。岩际未云先得雨，松阴当暑已惊秋。十年冠冕关心切，敢道归欤始胜游。十里香尘送綵旃，庙檐虚阁午云偏。山龙藻火天衣静，玉帛牺牲岁事蠲。历数百王虽继统，大猷千古绝随肩。摩空翠壁侔嵩华，总是中天石一拳。
陪藩臬诸寅谒帝尧庙二首·其一
作者：张吉
朝代：明

律律荒山带浅流，维骖瞻拜古祠幽。帝仁本自同天覆，宗祀端宜到海陬。岩际未云先得雨，松阴当暑已惊秋。十年冠冕关心切，敢道归欤始胜游。
陪藩臬诸寅谒帝尧庙二首·其二
作者：张吉
朝代：明

十里香尘送綵旃，庙檐虚阁午云偏。山龙藻火天衣静，玉帛牺牲岁事蠲。历数百王虽继统，大猷千古绝随肩。摩空翠壁侔嵩华，总是中天石一拳。
露筋烈女祠
作者：张吉
朝代：明

佳人翠袂映幽竹，风鬟雾鬓清如玉。崎岖一棹长淮曲，客子薄莫歌死鹿。盍离毒嘬即裀褥，此身誓死不受辱。天地黯黪鬼神哭，罗襦锦带深结束。泉源断绝贞心暴，姓名不假青史录。柔弱在貌刚满腹，幽光万古照祠木。男儿忍使纲常覆，过此不知何面目，哀哉此辈真禽犊。
韶州
作者：张吉
朝代：明

曲江山色青于染，点破遥空数片云。柔橹晚经清绝处，客愁应减两三分。
题刘世熙爱茶卷
作者：张吉
朝代：明

阳羡山人骨不凡，餐松绝粒栖翠岩。爱君不惜致筐篚，自诧仙家风味酣。归来画省青春好，落花细细兼幽草。数瓯啜罢萧爽多，渐觉沉痾去如扫。赤箭青芝世所珍，宁知此物妙通神。神农本草偶遗略，欲著新经开我人。一炉一鼎深相结，水火中宵犹未灭。兴阑高枕神气清，片月孤梅幽梦切。
题故太保毗陵白公遗阯感物兴怀卷
作者：张吉
朝代：明

太保勋庸垂鼎铭，黄钟大吕一毛轻。太保襟怀寄丘壑，玉田珠树相参错。丘壑灵风飒晓昏，悠悠过客总啼痕。他年学士把书卷，还泣名臣白公传。
题杨志仁大参南宁别陈季广宪副诗卷
作者：张吉
朝代：明

杨子罹谗网，南台幸有公。抗章申救力，腐竖拙谋空。樽酒昆崙北，片帆湘水东。珠光敚众目，传和入春风。
题石鼓书院因寄衡州邓少府
作者：张吉
朝代：明

往读韩公诗，遥忆合江胜。今登合江浦，事事得稽證。时虽秋气高，崖菊开未竟。蒸水断桥隳，湘流碧苔净。亭暄日方午，叶战风初劲。仰止石鼓祠，清宫妥先圣。扪萝跻窈冥，一径转深茜。诸贤肃遗像，再拜起深敬。庶见退之翁，峨冠面中正。南轩子朱子，左右相辉映。胜事舞旄倪，大烹繁饾饤。灵晖烛幽显，艳艳开新镜。夷考武侯初，爰居赋邦政。中更二李手，风气日以盛。三子微一夫，兹院何由竞。缅怀俱泯泯，揆理殊未称。先生古良吏，恻恻心所病。早晚盍经营，仪章须考订。重来应不厌，更发登临兴。
风泉阁
作者：张吉
朝代：明

我爱项子居，翚飞翔太虚。清飙激幽涧，四听皆笙竽。娱人靡昕夕，万镜喧中寂。洞然见真吾，了了归无极。
鸡窗绩学图为李少参赋
作者：张吉
朝代：明

公昔妙龄时，远心何迤演。屏除声利习，沈浸诸经典。圣轨载周旋，天机泳深浅。茅斋敞虚牖，昼静湘帘捲。微风吹落花，凌乱点苍藓。四听转寂寞，万虑都消遣。独遗咿喔声，长短傍幽显。只今三十年，驱毂吁蹇蹇。披图忽高唱，俯仰情已缅。拂拭旧窗棂，尘编聊自展。
黄日升东楼诗
作者：张吉
朝代：明

太古神君眼如电，悠悠下瞰迷方面。凿开混沌施赤轮，楗旋万古摩天健。明星无明黯苍茫，仙山人世俱荒唐。忽然碧海生金柱，百怪屏迹群魔藏。先生握发谋端倪，非南非北还非西。盘据青阳俯生气，棼楣崭出隳虹霓。长风淡沲吹香陌，桃叶蓁蓁自春色。白云无数宿檐端，长啸一声天地窄。
厓山吊古
作者：张同祁
朝代：明

江上徘徊未罢兵，南来愁傍帝星明。殊方合有兴王地，异港翻摧大将营。冻雨欲分洟泪色，秋涛先起佩环声。不缘孤愤间关尽，夜夜能兼海气浾。朝事艰危转见遭，只将哀些重挥毫。肉缘赵氏孤应切，目满遗弓远自劳。乱世君臣虚石画，青天龙虎散旌旄。只今窑鳖滋苔藓，日落苍茫寒暮涛。赵家诸将气如虹，多难能堪辇路中。组练久虚军戍垒，楼船俄卸帝王宫。天亡血食传先庙，水战身歼仰数公。大洗腥风承圣主，不须含恨在江枫。
厓山吊古·其一
作者：张同祁
朝代：明

江上徘徊未罢兵，南来愁傍帝星明。殊方合有兴王地，异港翻摧大将营。冻雨欲分洟泪色，秋涛先起佩环声。不缘孤愤间关尽，夜夜能兼海气浾。
厓山吊古·其三
作者：张同祁
朝代：明

赵家诸将气如虹，多难能堪辇路中。组练久虚军戍垒，楼船俄卸帝王宫。天亡血食传先庙，水战身歼仰数公。大洗腥风承圣主，不须含恨在江枫。
厓山吊古·其二
作者：张同祁
朝代：明

朝事艰危转见遭，只将哀些重挥毫。肉缘赵氏孤应切，目满遗弓远自劳。乱世君臣虚石画，青天龙虎散旌旄。只今窑鳖滋苔藓，日落苍茫寒暮涛。
南歌子·新夏
作者：张名由
朝代：明

晚霁收梅雨，轻阴舞楝花。前林烟缕暖残霞。平芜双燕、飞去受风斜。怅望迷南浦，愁心水一涯。满沟新涨绕田家。不胜聒耳、青草有鸣蛙。
吉贝辞
作者：张名由
朝代：明
体裁：乐府曲辞

禹贡故江道，今已失其真。西乱北入娄，浦东接春申。中淤百馀里，高飞起黄尘。三年弃不治，地颇生理殷。九夏耰锄出，三时雨露新。吉贝万馀顷，其叶何蓁蓁。粳稻产三吴，初不系海滨。陵谷日变迁，造物亦至仁。嗟嗟肉食谋，此理难具陈。
夏日田家四首
作者：张名由
朝代：明

风过林花落，雨余溪水浑。飞云停不去，低回恋幽轩。夕阳下平楚，远树见渔村。奄忽夏已徂，忧怀纡且烦。四体弗能勤，兴言愧鹿门。吁嗟刘景升，车骑枉山樊。独酌冷风前，遂至于忘己。而况人与世，枯槐聚玄蚁。昔梦婴尘纷，宰割鬯吾旨。金枝缀翠旗，鱼服交象弭。驳马偏朱蹄，缦车齐一轨。既觉更何有，太息绎所履。真幻定难分，色空谅在此。四相不能灭，卮酒良可喜。吾将逃曲蘖，众妄亦云已。蓐食茅茨下，鸣鸡尚萧萧。褰衣涉远道，负耒正逍遥。种豆不成顷，阴曀不终朝。飘忽风雨至，归农趣危桥。其雨复其雨，豆稀草葽葽。丛林戴胜降，女桑多长条。每恨独不遇，一无以自见。终身谈仁义，垂老常贫贱。翩翩思吾党，才美何绚练。既蒙国士知，鞅掌隔异县。落月在屋梁，暮云缅吴甸。慊慊不能忘，令人心目睊。乃觉离怀殷，反悟遇否穷。羡庐坐叹息，素丝彯短弁。
夏日田家四首·其一
作者：张名由
朝代：明

风过林花落，雨余溪水浑。飞云停不去，低回恋幽轩。夕阳下平楚，远树见渔村。奄忽夏已徂，忧怀纡且烦。四体弗能勤，兴言愧鹿门。吁嗟刘景升，车骑枉山樊。
夏日田家四首·其三
作者：张名由
朝代：明

蓐食茅茨下，鸣鸡尚萧萧。褰衣涉远道，负耒正逍遥。种豆不成顷，阴曀不终朝。飘忽风雨至，归农趣危桥。其雨复其雨，豆稀草葽葽。丛林戴胜降，女桑多长条。
夏日田家四首·其二
作者：张名由
朝代：明

独酌冷风前，遂至于忘己。而况人与世，枯槐聚玄蚁。昔梦婴尘纷，宰割鬯吾旨。金枝缀翠旗，鱼服交象弭。驳马偏朱蹄，缦车齐一轨。既觉更何有，太息绎所履。真幻定难分，色空谅在此。四相不能灭，卮酒良可喜。吾将逃曲蘖，众妄亦云已。
夏日田家四首·其四
作者：张名由
朝代：明

每恨独不遇，一无以自见。终身谈仁义，垂老常贫贱。翩翩思吾党，才美何绚练。既蒙国士知，鞅掌隔异县。落月在屋梁，暮云缅吴甸。慊慊不能忘，令人心目睊。乃觉离怀殷，反悟遇否穷。羡庐坐叹息，素丝彯短弁。
清平乐
作者：张名由
朝代：明

绿杨阴里，桃径吹红雨。金勒玉骢何处去，满目天涯飞絮。别离情绪难禁，余香犹在罗襟。尽日翠钿慵整，菱芳暗袭芳尘。
秋兴
作者：张名由
朝代：明

为渔江上去，便与云水亲。瑶空远迢递，绿波渺无尘。辽绝人间世，安知世间人。扣舷驯白鸥，收纶采青蘋。钩直溪茅晚，琴鸣坛杏春。扁舟足傲睨，聊复有此身。
秋晚
作者：张名由
朝代：明

迢迢幽溪上，寂寂野人居。泠泠风入树，鸡鸣墟。白日三杯酒，清秋一草庐。闲花阶下笑，谓我意何如。
空堂
作者：张名由
朝代：明

秋虫响空堂，纤月下幽渚。鸟惊风外林，花落庭中树。羁栖兴远怀，城阿隔秋雨。耿耿良不寐，脉脉以无语。
行至徐方行
作者：张名由
朝代：明

扁舟溯修阻，行行至徐方。岸昃衡山转，城孤背水藏。河广日滔滔，谁云一苇航。怫郁鱼龙怒，沮洳鹿豕场。泠风迢递宇，落日参差樯。杏坛既寥寥，石室亦茫茫。汉唐事干戈，雄长恃金汤。挽输饷燕云，控驭带淮扬。险巇惟一线，络绎周八荒。危亭尚崔巍，双鹤无翱翔。此意不可得，吾词慨以慷。
代古明月子娟娟篇
作者：张含
朝代：明

南国多倾城，娟娟况有名。舞腰杨柳细，歌掌楚云轻。池月摇花影，帘风弄竹声。衡皋秋水净，洛浦晓霞明。仙苑笼金瓦，候门醉玉笙。人间亦天上，莫忆董双成。
六言呈升庵
作者：张含
朝代：明
体裁：六言诗

忆昨高硗风雨，三更烛下题诗。迢避南鸿北雁，月明满地相思。
复字閒咏六言绝句五首·其三
作者：张含
朝代：明
体裁：六言诗

丈夫磊磊落落，下士戚戚营营。独勘庄周蝶梦，不闻祖逖鸡鸣。
复字閒咏六言绝句五首·其五
作者：张含
朝代：明
体裁：六言诗

人世匆匆扰扰，天道汨汨悠悠。但得钓鱼避世，从教屠狗封侯。
复字閒咏六言绝句五首·其四
作者：张含
朝代：明
体裁：六言诗

浮生泯泯默默，荒村阒阒幽幽。远避尘中车马，独寻月下沙鸥。
复字闲咏六言绝句五首
作者：张含
朝代：明

花影重重叠叠，风声刁刁调调。日暖群蜂酿蜜，春寒独鸟栖巢。苍松错错落落，桃花灼灼盈盈。树老云盘睡鹤，春残雨咽啼莺。丈夫磊磊落落，下土戚戚营营。独勘庄周蝶梦，不闻祖逖鸡鸣。浮生泯泯默默，荒村阒阒幽幽。远避尘中车马，独寻月下沙沤。人世匆匆扰扰，天道汩汩悠悠。但得钓渔避世，从教屠狗封侯。
复字闲咏六言绝句五首·其一
作者：张含
朝代：明
体裁：六言诗

花影重重叠叠，风声刁刁调调。日暖群蜂酿蜜，春寒独鸟栖巢。
复字闲咏六言绝句五首·其三
作者：张含
朝代：明

丈夫磊磊落落，下土戚戚营营。独勘庄周蝶梦，不闻祖逖鸡鸣。
复字闲咏六言绝句五首·其五
作者：张含
朝代：明

人世匆匆扰扰，天道汩汩悠悠。但得钓渔避世，从教屠狗封侯。
复字闲咏六言绝句五首·其四
作者：张含
朝代：明

浮生泯泯默默，荒村阒阒幽幽。远避尘中车马，独寻月下沙沤。
复字闲咏六言绝句（五首）
作者：张含
朝代：明
体裁：六言诗

苍松错错落落，桃花灼灼盈盈。树老云盘睡鹤，春残雨咽啼莺。
寄升庵二首
作者：张含
朝代：明

东观声名北斗齐，凤皇踪迹戍雕题。八千里外潮阳马，十九年来海上羝。铜柱蒹葭鸿雁响，铁城烟雨鹧鸪啼。连宵数有怀人梦，记得分明锦水西。璧玉津辉锦里间，龙堤池水故潺潺。雕磨荆石刘公干，萧索江干庾子山。四海英雄空迸泪，一林猿鹤共愁颜。宴游尽日东山妓，谁道怀情善闭关。
寄升庵二首·其一
作者：张含
朝代：明

东观声名北斗齐，凤皇踪迹戍雕题。八千里外潮阳马，十九年来海上羝。铜柱蒹葭鸿雁响，铁城烟雨鹧鸪啼。连宵数有怀人梦，记得分明锦水西。
寄升庵二首·其二
作者：张含
朝代：明

璧玉津辉锦里间，龙堤池水故潺潺。雕磨荆石刘公干，萧索江干庾子山。四海英雄空迸泪，一林猿鹤共愁颜。宴游尽日东山妓，谁道怀情善闭关。
寄升庵长句三首
作者：张含
朝代：明

别路归鞍金屈卮，瑶华篇赠欲秋时。青山倦鸟怜幽独，白日寒花怨别离。狡兔共称三窟好，鹪鹩惟许一枝宜。严冬鳞羽频相讯，迷雾牵云梦不迟。霜月娟娟鼓角清，连然回首梦魂惊。舞筵尚想鸡鸣酒，棋阵浑防鹤唳兵。凤阙云寒迷北顾，龙关风暖护南征。徒令白首攻文事，铸错难消铁满城。连然醉折荷花别，过眼那知红叶残。甸尾海云随雁过，苍颜山雪照城寒。欲捻锦瑟黄金盏，旋买青骢白玉鞍。弦满清光今夜月，可怜君在异乡看。
寄升庵长句三首·其一
作者：张含
朝代：明

别路归鞍金屈卮，瑶华篇赠欲秋时。青山倦鸟怜幽独，白日寒花怨别离。狡兔共称三窟好，鹪鹩惟许一枝宜。严冬鳞羽频相讯，迷雾牵云梦不迟。
寄升庵长句三首·其三
作者：张含
朝代：明

连然醉折荷花别，过眼那知红叶残。甸尾海云随雁过，苍颜山雪照城寒。欲捻锦瑟黄金盏，旋买青骢白玉鞍。弦满清光今夜月，可怜君在异乡看。
寄升庵长句三首·其二
作者：张含
朝代：明

霜月娟娟鼓角清，连然回首梦魂惊。舞筵尚想鸡鸣酒，棋阵浑防鹤唳兵。凤阙云寒迷北顾，龙关风暖护南征。徒令白首攻文事，铸错难消铁满城。
寄升庵（近撰海口碑文，极奇）
作者：张含
朝代：明

公子思归几岁华，王孙芳草遍天涯。楼头艳曲包明月，海口新铭蔡少霞。光禄塞遥空递雁，上林枝好只栖鸦。梦中记得相寻处，东寺钟残北斗斜。
岁暮寄升庵
作者：张含
朝代：明
体裁：七言律诗

频年为客栖滇海，何日还家过锦城。谢傅风神动王导，李侯佳句似阴铿。赤龙不见淩霄汉，钢柱徒闻起甲兵。月浦霜桥牵别思，岭猿江雁总关情。
岳阳楼晚眺
作者：张含
朝代：明

凉风八月秋，独倚岳阳楼。水自蚕丛国，山含鹦鹉洲。过雁防湖阔，哀猿动客愁。龙归锦云散，铁笛起渔舟。
己亥秋月寄升庵
作者：张含
朝代：明

金马秋风十载余，芙蓉深巷闭门居。登楼莫作依刘赋，奉使曾传谕蜀书。卧病可怜天一柱，独醒无奈楚三闾。北来消息风尘动，白首沧江学钓鱼。
幽居感事兼怀升庵
作者：张含
朝代：明

陈编历历复悠悠，蕉萃荣华一转头。秦客已游黄犬市，齐奴还起绿珠楼。君从海上寻方朔，我向山中觅许由。好学四禅同结夏，不须《九辩》独悲秋。
开怀
作者：张含
朝代：明

城内溪园有钓台，青丛花尽蝶还来。百篇诗律抒孤愤，千卷书签换旧裁。山客每过评药价，寺钟初发赴僧斋。松心鹤性清如水，逗雪盘云共老怀。
得少海遣谪归蜀消息寄赠
作者：张含
朝代：明

文章声价冠东曹，海上传闻复钓鳌。白帝云中须采药，夜郎月下得吹箫。古来直道犹三黜，今日忧时枉二毛。濯锦江头非泽畔，挥毫何用赋《离骚》。
忆升庵
作者：张含
朝代：明
体裁：七言律诗

故乡玉垒三千里，异域堂琅二十春。荚道方言儿女解，梵宫新偈锡缁邻。凰毛池上真仙客，龙尾关前老逐臣。青史声光日月动，白头呼应马牛频。
怀归
作者：张含
朝代：明

九龙池上有高台，池下芙蓉台上开。锦鲤不妨仙客跨，白鸥须望主人回。青山绿树孤猿啸，黑水黄云一雁哀。戎马西南经百战，夕阳铜柱锁苍苔。
怀用修仁甫
作者：张含
朝代：明

廿年踪迹遍雕题，传道重游洱水西。离梦独牵张半谷，风流惟共李中溪。郑玄耐可笺浮蚁，王勃何须檄斗鸡。紫菀丹丘曾有约，赤松黄石肯相携。
无题
作者：张含
朝代：明

维摩丈室散花回，公子华筵向晚开。锦里词华薛洪度，秦川歌舞赵阳台。颓云宫髻笼香界，纤月城眉照玉杯。舞罢罗裳《小垂手》，一枝豆蔻薄寒催。
春日村居闲作
作者：张含
朝代：明

庭草初齐巷柳斜，暖风晴旭野人家。山中梦破寻蕉鹿，杯里弓疑避酒蛇。棋局交情空点检，机关世道重吁嗟。闲陪白昼驯阶鸟，归数黄昏卜树鸦。
春暮
作者：张含
朝代：明
体裁：七言绝句

春暮南溪花气香，乱蜂惊蝶不成行。渔竿在手不须放，钓得鲤鱼三尺长。
有客约游东湖不果
作者：张含
朝代：明
体裁：七言绝句

闻说东湖湖水清，荷花荷叶满湖生。即教闭户从花尽，莫遣看花不尽情。
独步
作者：张含
朝代：明
体裁：六言诗

青竹园中独步，翻云淹竹溪流。春花一开双泪，春鸟一啭千愁。
甲申仲冬闻雷兼得北来消息
作者：张含
朝代：明

荒城冬仲尚鸣雷，万里惊传邸报来。祭马天骄兵甲动，织衣中使锦帆开。江湖白发交游泪，霄汉孤臣献纳才。短景更催伤岁暮，南鸿应伴北鸿哀。
疮痍
作者：张含
朝代：明
体裁：五言律诗

懒慢栖岩壑，忧时还泪垂。只闻徽彩有，不复念疮痍。海涸鱼龙泣，城荒虎豹驰。歌谣无采使，纪咏舍吾谁。
登黄鹤楼步韵
作者：张含
朝代：明
体裁：古风

鄂渚帆樯三日泊，三日登楼望黄鹤。黄鹤不见已千年，寂寞高楼倚空廓。翠壁丹崖谁所凿，趋伏兹楼势环络。兹楼峻洒插青霄，无谢梁朝瓦官阁。飞霞彩错九十峰，中有幽人栖九宫。波涛喷薄几万里，根源定与蓬莱通。神仙往来日不歇，能令六月生凉风。瑶琴一曲者谁子，玉笛数声何处翁。狂吟李白真诗彦，壮怀捶碎惭过半。醉月看云不下楼，可怜懒慢曾挥翰。江花江鸟总关情，地角天涯犹梦见。中丞咏语绝世奇，我辈纷纷俱北面。想因多暇乃有此，岂废兵戎之训练。即教勋业翊今皇，勿讶词华倾两汉。
离夕有赠
作者：张含
朝代：明

仙子武陵溪，春深归路迷。翠翘迎露湿，罗袖避风啼。留佩花笼玉，分钗月印犀。金杯延落日，酒醒各东西。南浦盈盈泪，东风小小年。回镫窈窕夜，分镜泬寥天。销骨惊花箭，离肠泥酒船。可怜明月子，依旧影娟娟。
离夕有赠·其一
作者：张含
朝代：明

仙子武陵溪，春深归路迷。翠翘迎露湿，罗袖避风啼。留佩花笼玉，分钗月印犀。金杯延落日，酒醒各东西。
离夕有赠·其二
作者：张含
朝代：明

南浦盈盈泪，东风小小年。回镫窈窕夜，分镜泬寥天。销骨惊花箭，离肠泥酒船。可怜明月子，依旧影娟娟。
秋夜
作者：张含
朝代：明

霜雁孤鸣际，秋宵独坐情。隙风微烛焰，寒雨翳钟声。六十无官职，诗书有弟兄。雕虫真末技，潦倒负平生。
苍洱歌
作者：张含
朝代：明
体裁：古风

叶榆三百六十寺，寺寺半夜皆鸣钟。点苍山势极巀嶪，散花照耀金银宫。丹梯翠碧九万丈，植圭列戟何嵷巃。楼东望海不可量，沧洲玄圃通帆樯。海水尽黑海月白，山树长青山鸟黄。波涛澒洞撼城郭，日夜南流呼渺茫。十八泉声锦瑟奏，十八溪流春水香。山水交连吁阨塞，两关锁钥牢封疆。雄虹散彩下紫落，三桥玲珑千尺强。白龙夭矫不可当，奔腾直上无何乡。
读亡友何仲默无题诗继作二首
作者：张含
朝代：明

晓日昭阳燕子斜，香尘不到绿珠家。翠裙楚岸江蓠叶，红袖唐宫石竹花。宝镜玉龙羞佩璲，檀槽金鹊涩琵琶。洗妆夜拜瑶池月，怅望神仙萼绿华。结绮临春照晚霞，琼枝壁月斗妍华。双歌共醉瑶池酒，万舞齐开玉树花。合浦明珠穿蹀躞，中山文木斫琵琶。可怜一笑倾城者，犹自江头浣越纱。
读亡友何仲默无题诗继作二首·其一
作者：张含
朝代：明

晓日昭阳燕子斜，香尘不到绿珠家。翠裙楚岸江蓠叶，红袖唐宫石竹花。宝镜玉龙羞佩璲，檀槽金鹊涩琵琶。洗妆夜拜瑶池月，怅望神仙萼绿华。
读亡友何仲默无题诗继作二首·其二
作者：张含
朝代：明

结绮临春照晚霞，琼枝壁月斗妍华。双歌共醉瑶池酒，万舞齐开玉树花。合浦明珠穿蹀躞，中山文木斫琵琶。可怜一笑倾城者，犹自江头浣越纱。
遣兴
作者：张含
朝代：明

蒙舍秋风不作凉，少陵何咏洒衣裳。青青古树如张盖，熠熠流萤欲近床。城接银河通沆瀣，江连铁柱锁封疆。蟾光不蔽名山色，望里悠然见凤皇。
避世
作者：张含
朝代：明
体裁：七言律诗

偃蹇疏狂散发人，青羹象饭不愁贫。邻翁问字携村酒，稚子眠矶守钓缗。肘露旋缝粗白袷，山游才带小乌巾。谁知避世寻源事，只为桃花不为秦。
长安旅夜
作者：张含
朝代：明
体裁：七言律诗

委巷积雪数尺深，万里乡思绝难禁。客子倦游是何意，梅花未开空苦吟。抱病维摩欲说法，不眠阮籍须弹琴。三更风急鸿雁响，历历哀音愁我心。
闲适
作者：张含
朝代：明
体裁：七言律诗

图籍珍收外史庵，杖藜闲过老僧龛。诗圆拟弹成何用，世变藏棋苦未谙。陵下苕华怜郭璞，阶前兰叶对罗含。高人自古多垂钓，上客今谁解左骖。
除夕次用修韵
作者：张含
朝代：明

新岁重赓往岁诗，壮心寥落忆南邮。东风消息谁先得，客子光阴我自知。芳草已回迎步处，梅花又满断肠枝。明朝莫负城西约，踏遍郊原问酒旗。
除夕次用修韵
作者：张含
朝代：明
体裁：七言律诗

新岁重赓往岁诗，壮心寥落忆南陲。东风消息谁先得，客子光阴我自知。芳草已回迎步处，梅花又满断肠枝。明朝莫负城西约，踏遍郊原问酒旗。
颍川侯祠（点苍山、白石江皆颍川战地）
作者：张含
朝代：明

野老争传傅颍川，当年功业建南滇。平蛮营垒苍山外，破虏旌旗白石边。只见荒祠通落日，不闻遗像照凌烟。阴风古树无穷恨，常为英雄吊九泉。
题太华寺一碧万顷楼
作者：张含
朝代：明
体裁：七言律诗

滇国地形惟此最，青霄楼阁迥招提。山围雉堞笼金马，海撼龙宫浴碧鸡。云里鹤巢松树遍，风前仙梵雨花迷。诸天不在藤萝外，中夜起看星宿低。
龙池春游曲
作者：张含
朝代：明

红心草茁红桃开，龙池淼淼春水来。春鸟啼不歇，春燕语更切。少妇踏春游，伤春无限愁。红蕖蹀躞曳罗袜，罗袜尘生暗香发。密意难传陌上郎，含羞折花空断肠，跢伫路侧盼斜阳。
沪城八景集唐 其一 海天旭日
作者：张吴曼
朝代：明
体裁：七言绝句

碧落摇光霁后来，独寻春色上高台。涛翻极浦烟霞外，日照澄江红雾开。
沪城八景集唐 其七 江皋霁雪
作者：张吴曼
朝代：明
体裁：七言绝句

六龙寒急光徘徊，风捲沙汀玉作堆。閒上高楼时一望，了然更觉画图开。
沪城八景集唐 其三 吴松烟雨
作者：张吴曼
朝代：明
体裁：七言绝句

江雨霏霏江草齐，江蓠湿叶碧萋萋。胜游恣意烟霞外，青霭横空望欲迷。
沪城八景集唐 其二 黄浦秋涛
作者：张吴曼
朝代：明
体裁：七言绝句

江色分明练绕台，水天东望一徘徊。风翻白浪花千片，涛似连山喷雪来。
沪城八景集唐 其五 野渡蒹葭
作者：张吴曼
朝代：明
体裁：七言绝句

乔木荒城古渡头，暮天初雁起沙洲。野烟秋水荒茫远，枫叶芦花共客舟。
沪城八景集唐 其六 凤楼远眺
作者：张吴曼
朝代：明
体裁：七言绝句

月色江声共一楼，閒云潭影日悠悠。雕栏玉砌应犹在，凤去台空江自流。
沪城八景集唐 其四 石梁夜月
作者：张吴曼
朝代：明
体裁：七言绝句

万里风烟接素秋，月华星彩坐来收。水晶帘外金波下，几度高吟寄水流。
孟门夜月
作者：张周祜
朝代：明
体裁：七言律诗

峨冈矗矗水洋洋，银汉横空夜未央。河底有天涵兔魄，山间无物掩蟾光。清辉厚积千林雪，寒气转飞九陌霜。因甚孟门开宝镜，姮娥向晚理残装。
与宋千户夜话时上皇北狩未返
作者：张和
朝代：明

客里相逢感慨深，剑歌时复动悲吟。清樽坐对三更月，紫塞遥驰万里心。瀚海地荒龙驾远，交河风急雁书沈。微臣愧乏安边策，北望胡天泪满襟。
为陆以平题图
作者：张和
朝代：明

九疑空翠隔烟波，北渚云横有雁过。欲采芙蓉寄离恨，碧天秋晚奈愁何。
仪真别越客
作者：张和
朝代：明

落日照芳草，长风吹断云。沧洲送归客，远道惜离群。樽酒何年共，江帆此路分。篷开独回首，鸣雁不堪闻。
兰陵秋夕
作者：张和
朝代：明

月砌啼秋蛩，风枝起夜禽。洗愁镫下酒，惜别梦中心。露重惊寒早，更长觉漏沉。明朝览青镜，玄鬓有霜侵。
兰陵秋夕
作者：张和
朝代：明

碧树鸣秋叶，芳塘敛夕波。漏长稀箭刻，楼迥逼星河。候雁迎霜早，啼螀傍月多。怀人不能寐，弹铗起商歌。
南山清隐为宣城湛铨作
作者：张和
朝代：明

遁迹甘从鹿豕群，南山深处隔嚣氛。屋前流水连青嶂，阶下寒松护白云。栗里自篘元亮酒，草堂宁辱稚圭文。纷纷车马尘中客，高节能无愧隐君。
双溪晚行
作者：张和
朝代：明

落日双溪暝，南风一舸轻。水萤飞不定，沙鸟宿还惊。捲幔滩声远，披襟露气清。千峰互回合，何处望神京。
夜宴曲
作者：张和
朝代：明

铜盘绛蜡流晴虹，蜀丝步障围香风。瑶钗宝髻光玲珑，红牙按控白纻舞。仙袂翩翩欲轻举，惊鸿翻云雏凤语。水晶帘箔摇寒星，金鸭脑麝流芳馨。兰芽玉茁春娉婷，钿簧悠悠歌宛宛。鲸吸流霞恨杯浅，曲阑露寒斜月转。
度岭
作者：张和
朝代：明

叠陂盘盘上，溪流曲曲通。马嘶青嶂外，人度碧霄中。积石奔狂兽，飞梁卧断虹。驱驰奉明诏，焉敢惜微躬。
悼妾
作者：张和
朝代：明

桃叶歌残思不胜，西风吹泪落红冰。乐天老去风情减，子野归来感慨增。花逐水流春不管，雨随云散梦难凭。宵来书馆寒威重，谁送熏香半臂绫。
早朝
作者：张和
朝代：明

白玉栏干近绮疏，绛罗宫烛映金铺。仙韶未作班初定，试听鸡人第一呼。
晚渡石湖
作者：张和
朝代：明

画船摇曳水云乡，湖上南风作晚凉。醉击唾壶歌小海，藕花飞出两鸳鸯。
期友人金河桥上纳凉不遇
作者：张和
朝代：明

凉月鉴广津，微风集高树。翻翻栖鸟惊，杳杳流萤度。萧条旅邸怀，怅望桥东路。何事致愆期，无言独归去。
朱日南东归旧隐·其一
作者：张和
朝代：明

秋波渺渺望中平，醉折蘋花寄远情。千里共看孤棹去，一尊聊为故人情。云低碧树江东驿，水绕青山海上城。
朱日南东归旧隐·其二
作者：张和
朝代：明

林下旧游如有问，半簪华发已垂缨。
沧江送别刘习之广西宪幕
作者：张和
朝代：明

秋波渺渺布帆轻，醉折蘋花赠远行。万里一官江上别，楚云湘月客边程。关门背岭寒芜绿，驿树迎船瘴雨晴。此去蜒夷知有望，使君心似玉壶清。
泰山绝顶作
作者：张和
朝代：明

俯视群山小，方知岱岳尊。峰高碍星斗，势远压乾坤。叠嶂纷开阖，浮岚互吐吞。彤霞横御帐，碧落近天门。绝壁唐铭在，穹碑汉刻昏。石屏当道拥，雷瀑下云翻。禋祀时方启，明堂迹尚存。登封七十二，我欲问轩辕。
洮州道中
作者：张和
朝代：明

翠旗紫盖渡洮河，小队行边景物和。酥雨尚怜花信晚，春风已上柳条多。雪消秦岭千峰出，水涨岷江一镜磨。正是眼前诗意满，还闻陇畔起田歌。
游方山
作者：张和
朝代：明

目睹山中胜，神游物外天。一尘飞不到，千嶂迥相连。磴道盘危壁，禅宫近瀑泉。马嘶红树里，人度白云边。洞穴龙吟水，香台鹤舞烟。竹深才辨路，松偃不知年。阆苑飙难驭，沧溟石可鞭。经过暂成趣，何必问神仙。
登泰山
作者：张和
朝代：明

昔闻泰山高，今上拱北台。刚飙振六合，旷望无尘埃。日观一峰立，天门两崖开。瀑流注空谷，响转万壑雷。似聆笙鹤音，缥缈云中来。羽节分上下，长烟共徘徊。飙车杳难接，自愧非仙才。
至晋陵作
作者：张和
朝代：明

布帆摇曳夕阳斜，渡口南风起浪花。路入晋陵三百里，故乡回首是天涯。
访晓庵禅师师以洞庭柑为供
作者：张和
朝代：明

十年不到白龙潭，延庆名僧始一参。石鼎未烹阳羡茗，金盘先献洞庭柑。檐前暮雨沾天棘，席外春风动石楠。明日又从江上别，九峰惆怅隔晴岚。
赋得柳送人
作者：张和
朝代：明

暖风披拂渐葳蕤，色映鹅黄淡落晖。炀帝宫前春漠漠，阖闾城外晚依依。青骢每绾长条系，紫燕遥冲落絮飞。有客河桥欲分袂，一枝相赠惜相违。
过桐君山
作者：张和
朝代：明

云断山疑合，川回路忽分。秋声两岸叶，晓色万峰云。旅雁冲帆度，寒蝉隔水闻。严陵遗迹在，我欲问桐君。
过贾谊宅
作者：张和
朝代：明

少年流落到湘濆，当世何人更惜君。身类楚囚非达者，书陈汉室但遗文。空林落叶分秋霭，废井寒芜映夕曛。欲吊忠魂无觅处，岭猿回首不堪闻。
送刘文羽赴京
作者：张和
朝代：明

临歧一杯酒，为君歌远游。人生若流萍，聚散焉能谋。落日照大江，长风吹去舟。江花与江水，离恨同悠悠。
送行人刘谕使满刺加
作者：张和
朝代：明

华发渐盈头，谁怜万里游。佩辞天阙晓，帆挂海门秋。积水浮仙屿，寒星伴使舟。归来宣博望，准拟是封侯。
送龚进士文彦
作者：张和
朝代：明

雪后关河见雁稀，感时伤别思依依。吴门烟月期同醉，天路云山又独归。官驿暮帆和雨落，水城寒鸟背人飞。京华此去推先达，惆怅丘园只布衣。
钱受之学士新纳河东君作志喜诗四律索和本韵·其一
作者：张和
朝代：明
体裁：七言律诗

入望明河清且悠，问津端合唱无愁。重闺是草堪蠲忿，曲沼何花不并头。京兆台曾传驸马，骊山殿亦誓牵牛。刘纲妇更呈新技，弱水洋中荡蔡舟。
钱受之学士新纳河东君作志喜诗四律索和本韵·其三
作者：张和
朝代：明
体裁：七言律诗

何来鸟爪蔡经家，狡狯人间岁未赊。唾受绀来频展袖，泪凝红处恰登车。回文诗就重题锦，无缝衣成自剪霞。赠内偶拈相谑句，始怜芍药异凡花。
钱受之学士新纳河东君作志喜诗四律索和本韵·其二
作者：张和
朝代：明
体裁：七言律诗

漫拟双鸳与匹鸯，亲承十里逆风香。郎迎古渡仍王楫，女瞰东邻即宋墙。蔽芾赐名端正树，郁金新署合欢堂。韦蟾后乘能同载，无待飞花续武昌。
钱受之学士新纳河东君作志喜诗四律索和本韵·其四
作者：张和
朝代：明
体裁：七言律诗

濯濯新姿带月深，便移轻舸就浓阴。蕃釐花徙琼无种，蜀国琴挑曲有心。展罢缥缃存粉指，拈来丝竹废清音。子皮自挈夷光去，为谢君王与铸金。
题江湖胜览卷赠李彦晖
作者：张和
朝代：明

万里一孤舟，常年事胜游。星河三峡夜，烟树五湖秋。迹拟玄真子，名齐博望侯。翻怜蓬荜士，白首卧林丘。
醉学士歌
作者：张唯
朝代：明
体裁：古风

天门白日悬高秋，五云照耀三神洲。群贤列坐紫清上，凤回玉辇瞻宸旒。翰林供奉紫绮裘，佩以明月珊瑚钩。殿前奏赋冲斗牛，胸藏七泽吞九州，浩气直上青天流。七宝珍床九华殿，大笑三时走飞电。金盘犀箸行八珍，大官敕赐瑶池宴。中使频飞双叵罗，葡萄露泛黄金波。□□龙光照肝胆，春红散作朱颜酡。天香两袖宫袍碧，头上乌纱渐欹侧。玉山兀兀凉风摇，银海茫茫雪花白。重瞳一顾天为低，奎章宸翰光陆离。群仙起和《紫芝曲》，琅玕琼玖皆生辉。请以宝函秘流彩，万古清风洒云海。酒酣拜舞玉阶前，千载君臣庆良会。
兰溪怀人
作者：张善昭
朝代：明

染将枫叶满江丹，映我桅帆下浙湍。风送潮声来枕上，雁惊客梦转江干。多情明月同谁羡，满眼江山祇自看。买得兰溪独酌罢，一声江笛数声寒。
扫坟
作者：张善昭
朝代：明

春来雨露一凄然，酹罢芳阡涕欲涟。几处江山春景象，九原松柏旧风烟。浮云世事犹千古，流水桃花似去年。回首不堪闻杜宇，吟魂销断夕阳边。
樟树别戴伯元
作者：张善昭
朝代：明

花影著船仍逐浪，莺声到耳似誇春。殷勤吩咐堤边柳，莫把柔条繫远人。渺渺江湖日欲低，淡云笼雨眼中迷。东风不与行人去，只管催莺故故啼。
樟树别戴伯元·其一
作者：张善昭
朝代：明
体裁：七言绝句

花影著船仍逐浪，莺声到耳似誇春。殷勤吩咐堤边柳，莫把柔条系远人。
樟树别戴伯元·其一
作者：张善昭
朝代：明

花影著船仍逐浪，莺声到耳似誇春。殷勤吩咐堤边柳，莫把柔条繫远人。
樟树别戴伯元·其二
作者：张善昭
朝代：明

渺渺江湖日欲低，淡云笼雨眼中迷。东风不与行人去，只管催莺故故啼。
答龙江诸友韵
作者：张善昭
朝代：明

卜居仙里总豪家，几欲过从隔水涯。岩下流杯分涧水，石边移榻埽松花。清秋别梦魂应断，明月离怀兴独嘉。何日一樽能邂逅，开颜醉倒玉山斜。
送友人之京得山字
作者：张善昭
朝代：明

云暖沙晴花正殷，丹心恋主出乡关。今朝别袂此杯酒，明日吟怀何处山。孤客秦淮三岛梦，少年魏阙九霄班。长安问看柳园事，依旧东风任往还。
七夕杂诗
作者：张嗣垣
朝代：明

双星适度夜云收，穿罢金针始欲愁。巧学天孙容易得，只妨夫婿似牵牛。
冬日冒雨同林习修诸子游彭峒山
作者：张嗣垣
朝代：明

寒合千峰马到难，瘦藤高倚翠微间。磴拖烟树来岩屋，泉迸天花满石坛。红日弄晴浑欲漏，白云成雨却知还。浪游彊待留诗去，自笑慵疏不耐烦。
卜居
作者：张嗣垣
朝代：明

谁言吾道拙谋身，买得青山绝世尘。薖轴难忘须是癖，箪瓢犹在末全贫。林泉不用疑逋客，鹿豕何妨狎野人。独恨向平休不蚤，几年儿女负松云。历历仙原隔翠岚，幽人杖屦总相谙。花间流水通泉穴，云外攒峰秘石岩。得意流连呼鹤舞，閒情来往约僧谈。生涯剩有长镵在，耕遍烟霞不戒贪。
卜居·其一
作者：张嗣垣
朝代：明

谁言吾道拙谋身，买得青山绝世尘。薖轴难忘须是癖，箪瓢犹在末全贫。林泉不用疑逋客，鹿豕何妨狎野人。独恨向平休不蚤，几年儿女负松云。
卜居·其二
作者：张嗣垣
朝代：明

历历仙原隔翠岚，幽人杖屦总相谙。花间流水通泉穴，云外攒峰秘石岩。得意流连呼鹤舞，閒情来往约僧谈。生涯剩有长镵在，耕遍烟霞不戒贪。
咏花
作者：张嗣垣
朝代：明

名花只好富家开，不为贫家不解栽。便有花开仍落去，也无人送酒钱来。
李卫使伯修舟中小集
作者：张嗣垣
朝代：明

小驿新秋色，江乡薄暮天。人家栖断岸，官树阁寒烟。几度乘潮稳，船窗借月悬。将军多野趣，留客共清言。
江村杂兴
作者：张嗣垣
朝代：明

前村烟火有无间，疏树离离映浅湾。向晚微风吹雨去，片帆遥带夕阳还。荔子矶头隔藕花，凫翁队里尽渔家。前溪钓伴时相访，门外垂杨系短槎。
江村杂兴·其一
作者：张嗣垣
朝代：明

前村烟火有无间，疏树离离映浅湾。向晚微风吹雨去，片帆遥带夕阳还。
江村杂兴·其二
作者：张嗣垣
朝代：明

荔子矶头隔藕花，凫翁队里尽渔家。前溪钓伴时相访，门外垂杨系短槎。
病中
作者：张嗣垣
朝代：明

幽事关心剧，兼旬出未能。春风修褉帖，秋夜短檠灯。戒茗常辞客，除荤却似僧。登山旧时脚，留得骨棱棱。故态今无似，其如五不堪。日高暝子舍，夏至拥春衫。病后诗情苦，潮来水味咸。亲交时问讯，裁报只空函。玉露催黄叶，金声起素商。乍能消酷暑，翻自怯新凉。多病惭司马，全生愧牧羊。有怀殊不寐，真觉夜能长。经时亲药物，一向掩柴关。枕上眠看画，帘中坐见山。纵无三岁艾，赢得半年閒。小试花间步，轻身已不难。
病中·其一
作者：张嗣垣
朝代：明
体裁：五言律诗

幽事关心剧，兼旬出未能。春风修禊帖，秋夜短檠灯。戒茗常辞客，除荤却似僧。登山旧时脚，留得骨棱棱。
病中·其一
作者：张嗣垣
朝代：明

幽事关心剧，兼旬出未能。春风修褉帖，秋夜短檠灯。戒茗常辞客，除荤却似僧。登山旧时脚，留得骨棱棱。
病中·其三
作者：张嗣垣
朝代：明

玉露催黄叶，金声起素商。乍能消酷暑，翻自怯新凉。多病惭司马，全生愧牧羊。有怀殊不寐，真觉夜能长。
病中·其二
作者：张嗣垣
朝代：明

故态今无似，其如五不堪。日高暝子舍，夏至拥春衫。病后诗情苦，潮来水味咸。亲交时问讯，裁报只空函。
病中·其四
作者：张嗣垣
朝代：明

经时亲药物，一向掩柴关。枕上眠看画，帘中坐见山。纵无三岁艾，赢得半年閒。小试花间步，轻身已不难。
羊城即事
作者：张嗣垣
朝代：明

不觉清明后，珠江客未还。又看三月尽，曾得几时閒。皂帽难逃世，青衫易负山。劳劳随逆旅，争席卖鱼阑。
送友自粤西入楚
作者：张嗣垣
朝代：明

东西一水望盈盈，风物山川旧有名。作客易牵怀古恨，送君难解别时情。绿珠歌舞春云散，白傅琵琶秋月明。好向苍梧多市酒，深杯能遣旅愁轻。
重过端上人庵不遇
作者：张嗣垣
朝代：明

石桥分水晓香台，门掩疏钟昼不开。曾是木樨花下客，年年今日又重来。
重阳后一日采菱陈家洲
作者：张嗣垣
朝代：明

烟水茫茫带浦沙，兰桡容与入蒹葭。紫菱不负今朝酒，黄菊还簪昨日花。江头天气老渔知，见说秋来异别时。鲈脍莼羹君莫恋，西风吹断钓鱼丝。
重阳后一日采菱陈家洲·其一
作者：张嗣垣
朝代：明

烟水茫茫带浦沙，兰桡容与入蒹葭。紫菱不负今朝酒，黄菊还簪昨日花。
重阳后一日采菱陈家洲·其二
作者：张嗣垣
朝代：明

江头天气老渔知，见说秋来异别时。鲈脍莼羹君莫恋，西风吹断钓鱼丝。
一门四节妇
作者：张嗣纲
朝代：明

家乘流传夙敬恭，蝉联四世守孤宗。膏脂不沐亡人发，簪珥空修节妇容。南诏早霜凋翡翠，北堂夜月冷芙蓉。可怜矢死心非石，忍看旌书下九重。妇德由来女史箴，孤贞四世抚遗妊。只缘死矢甘荼节，岂为名坚匪石心。萱草有根春寂寂，柏舟无主夜沉沉。纲常自古褒章重，一到侯门动惨吟。
一门四节妇·其一
作者：张嗣纲
朝代：明

家乘流传夙敬恭，蝉联四世守孤宗。膏脂不沐亡人发，簪珥空修节妇容。南诏早霜凋翡翠，北堂夜月冷芙蓉。可怜矢死心非石，忍看旌书下九重。
一门四节妇·其二
作者：张嗣纲
朝代：明

妇德由来女史箴，孤贞四世抚遗妊。只缘死矢甘荼节，岂为名坚匪石心。萱草有根春寂寂，柏舟无主夜沉沉。纲常自古褒章重，一到侯门动惨吟。
七夕
作者：张嗣纲
朝代：明

一年容易又经秋，不觉新霜满鬓头。坐竹晚凉风淡淡，临池月印水悠悠。藤床自拂松花卧，石凳频窥鹿豕游。老去茅窗逢七夕，醉看牛女会绸缪。
七星岩
作者：张嗣纲
朝代：明

天开洞府亦奇哉，白石磷磷磊欲颓。一线羊肠通紫砚，三龛象迹现如来。云封药蔓迷樵径，风送荷香入酒杯。尘境不如仙境好，可堪民力竭楼台。
七月念四日舟次东莞喜关彭二年丈过酌舟中
作者：张嗣纲
朝代：明

大暑酷方去，清秋气未寒。天时递迁转，人事爱盘桓。彩鹢因公急，清尊为客欢。异乡逢此日，怅望白云端。
上书
作者：张嗣纲
朝代：明

潮海蛟龙断，空山虎豹坡。深菁全斩刈，天树始婆娑。过眼浮云尽，娱情晚景多。一封书已上，料得太平歌。
下第斗纸牌戏呈周五十九年丈
作者：张嗣纲
朝代：明

三门四种帙翩翩，百万争雄巧斗先。鏖战有文空没意，半枝无贯实堪怜。年过老大非三十，事历艰难苦万千。多少行囊消索尽，再来不值一文钱。
丙寅日游杨氏塘归途得邓尚虎招饮并示诗教步韵
作者：张嗣纲
朝代：明

山川佳气郁葱开，景入灵辰上翠嵬。览胜却从杨子去，招邀又见邓侯催。尊开竹叶烟凝剑，风送梅花雪满杯。回首隐玄高士集，阳春赢得袖中回。
中秋后一日偕上方过访谢宗吉
作者：张嗣纲
朝代：明

皓月清风不可扳，曾携方仲到花间。诗情酒态疑堪赏，署肃台封只往还。徒使村翁依北斗，枉教孺子过东山。燕来雁去交相错，始识奇逢胜会难。
中秋对月赋寄谢宗吉署中
作者：张嗣纲
朝代：明

山陬遥望月，怀旧独凭栏。皓魄一轮起，清辉万里看。赋诗怀谢傅，属和有潘安。欲听霓裳曲，身疑在广寒。
中秋过访怀鹿如因饮徐善球宅
作者：张嗣纲
朝代：明

几年不见中秋月，此月今宵分外明。满座金飙撩客思，一尊秋色可人情。曾闻有约过新筑，堪笑无心践旧盟。不有学玄杨伯子，清光可得挹徐卿。
中表谢宗吉见示思白衣庵佳作因约再游次韵
作者：张嗣纲
朝代：明

白衣庵傍北城隈，闻道诸天宝刹开。古木馀阴笼玉案，石泉流水泛莲杯。文星向晚曾同聚，词客寻幽拟再来。我欲追欢横槊赋，砚池应散雨花台。
二月初一怀亲讳日
作者：张嗣纲
朝代：明

耿耿心悬二月天，烧香告朔礼堂前。只鸡抱恨陈三鼎，杯酒空祈到九泉。风树不宁云漠漠，陇头一望草芊芊。精神如在羹墙见，何日黄封化蝶钱。
人日偕季弟及诸子游白水因遇卢去赤邓君美共采山花
作者：张嗣纲
朝代：明

山中逐兴游人日，人日相逢尽好人。策杖携尊寻带水，评花酌酒涤凡尘。去时险道重重历，转路周行步步新。醉插山花霜鬓客，举头即见太平春。
人日林尚仪招饮别业兼集何季文戴泽野黄公奇雷动明郭孟公
作者：张嗣纲
朝代：明

为爱园林好，春风细雨过。诗于人日富，朋聚德星多。慷慨花前舞，逍遥竹下歌。莫将青白眼，看我醉烟萝。
人日邓尚龙尚虎兄弟招游赋谢
作者：张嗣纲
朝代：明

大埔多春兴，寻春约胜游。一湾流水远，三径竹林幽。测景桑麻地，飞觞花萼楼。醉归山路晚，还送碧溪头。
代冯海石上黄都阃兼柬谢假馆之意
作者：张嗣纲
朝代：明

将军揖客重怜予，文武才高自蠡庐。报国久悬雷焕剑，起家原出石公书。军中岁晏青霜肃，阃外春回紫电孤。宾馆分藜天禄厚，冯生敢叹食无鱼。
代梁馀年谢晏海防
作者：张嗣纲
朝代：明

凤城无处不弦歌，借寇曾惊五马过。百里鸣琴驯雉兔，三湘彩笔动菁莪。未论棠阴垂泽远，且看芹泮受恩多。我是晏婴门下客，春风得意竟如何。
仲春寄怀谢宗吉
作者：张嗣纲
朝代：明

忆昔相期觅胜游，春风犹滞古虔州。金台桃李生新色，珠海云烟锁旧愁。白雁空传千里札，清溪谁泛一扁舟。蔷薇久切东山望，几度花开满架头。
伤春
作者：张嗣纲
朝代：明

烟峰如黛岳如屏，抚景堪嗟春事更。花落每于愁里见，鸟啼偏向梦中惊。津头揽辔风初暖，客里狂歌雨未晴。几度怀归归不得，断桥流水鹧鸪声。
假馆
作者：张嗣纲
朝代：明

斋舍新轮奂，幽深木石居。门前千顷稻，槛外几池鱼。月白堪筹策，风清可著书。诸生须绳勉，从此达天衢。
元旦酒后与三弟观射
作者：张嗣纲
朝代：明

寒气转亨嘉，新年感物华。醉看金橘树，坐对紫荆花。从猎人驰犬，弯弓我射鸦。春光须乐事，一醉是天涯。
八僧
作者：张嗣纲
朝代：明

群僧杖舄赴西京，夹道行看柳色青。欲向天边迎佛骨，岂期树下听禅经。飧霞得意忘归路，采药何心卧草亭。四十年前遗钵处，至今风雨尚冥冥。
再游七星岩
作者：张嗣纲
朝代：明

十年不到此岩隈，岩畔烟霞暗复开。花放有情迎客笑，鸟飞无意逐人来。洞门修竹留清荫，石壁封题半紫苔。肯跨虹桥醉今夕，杖头呼取尽馀杯。
再访梅庵上人不遇
作者：张嗣纲
朝代：明

几年不到梅庵寺，今日重过见早梅。石凳花开舄已往，松林烟静鹤初回。师因采药云深去，客为寻幽雨后来。却羡经坛清净处，菩提应不着尘埃。
初冬薛碧翰仪孙招游星岩黑洞
作者：张嗣纲
朝代：明

招游幽兴足，折屐旧康衢。有意窥丹鼎，留心上玉虚。老君何葱郁，黑洞亦崎岖。更欲登云路，因怀万里驹。
初度自述
作者：张嗣纲
朝代：明

六十年来又一秋，此翁矍铄尚堪侯。北堂喜见斑衣舞，南国还看铁笔投。未信门前空雀网，曾闻车后载鱼钩。丈夫莫恨功名晚，剑气时高射斗牛。
别友
作者：张嗣纲
朝代：明

临歧不忍别，分袂意难禁。且尽三杯酒，无忘一片心。山深虎豹笑，天远雁鱼沉。洒尽花间泪，须频寄好音。
区进士閒居之作
作者：张嗣纲
朝代：明

东瓜满眼又葫芦，独乐园中一老夫。兴到有时拈笔写，客来无酒向邻沽。菜根细嚼随时过，竹杖閒游任意扶。几度倦眠山月上，梦魂应不到皇都。
华表石
作者：张嗣纲
朝代：明

巍峨兀立耸山灵，世上相传指赋星。既是肖僧为地卫，何须助寇动天兵。孤高列炬堪焦烁，半凿纡谟始战征。华表柱头题汝后，永清山水静西宁。
古砚
作者：张嗣纲
朝代：明

古砚传千载，英山石更奇。水流鸲鹆眼，质润鸊鹈脂。藏自焚书日，出逢布露时。右军挥兔笔，应勒岘山碑。
周日贞招饮大鹏东山寺
作者：张嗣纲
朝代：明

古木森森野寺凉，飞花绕涧露凝香。云深殿阁泉声细，雨过庭阶藓迹长。圯上受书惭孺子，筵前顾曲羡周郎。招邀共有飞觞兴，笑把蔷薇醉欲狂。步入梵宫路不迷，四山高插与天齐。龙头石吐飞泉冷，雉尾云生落木低。牧笛吹残村犊稳，禅经听罢野猿啼。止戈幸得逢僧话，回首东山月满溪。
周日贞招饮大鹏东山寺·其一
作者：张嗣纲
朝代：明

古木森森野寺凉，飞花绕涧露凝香。云深殿阁泉声细，雨过庭阶藓迹长。圯上受书惭孺子，筵前顾曲羡周郎。招邀共有飞觞兴，笑把蔷薇醉欲狂。
周日贞招饮大鹏东山寺·其二
作者：张嗣纲
朝代：明

步入梵宫路不迷，四山高插与天齐。龙头石吐飞泉冷，雉尾云生落木低。牧笛吹残村犊稳，禅经听罢野猿啼。止戈幸得逢僧话，回首东山月满溪。
和四弟庄竹成林作
作者：张嗣纲
朝代：明

小憩林塘景，尊开对此君。移裁方浥露，高出自淩云。丝笋猗猗秀，苍竿个个分。清阴偏狎客，把酒细论文。
和张参军竹搆亭
作者：张嗣纲
朝代：明

将军竹搆小亭幽，坐对南山日运筹。曲槛斑文垂豹尾，高轩翠干琢龙头。杯传筼篆飞犀兕，剑挂苍筤射斗牛。今古艳谈东鲁事，何人能解七贤游。
和欧阳昆季连夜明月入座之作
作者：张嗣纲
朝代：明

青天云汉净，明月入帘幽。慢捲花阴叠，樽开桂魄浮。清风人狎坐，夜静镜当楼。桃李连宵宴，何须秉烛游。
和见萤步韵
作者：张嗣纲
朝代：明

青山凉夜雨，坐见湿萤飞。熠熠依书幌，辉辉映客衣。处囊惊火灼，照牍恨光微。车胤功成后，秋风得意归。
和邓尚龙贺新竖旗竿之作
作者：张嗣纲
朝代：明

潜名避世入山中，木石之居自不同。岂为弃官垂五柳，却缘先宦树孤松。村边组帛非鸿雉，洞口旄竿起蝀虹。莫笑我家犹混俗，他年赤帜不如公。
和郭昌平舟中戏呈周冯之作
作者：张嗣纲
朝代：明

十月西风卉渐黄，夹河杨柳半凋霜。客衣冷暖曾谁问，世事浮沉只自伤。且喜仙舟同郭侣，更从赤壁识周郎。每看大树催行色，共把青尊醉异香。
和饮文舍弟将赴礼闱九日谒辞博士公墓偕诸子集饮云台风雨骤至次韵
作者：张嗣纲
朝代：明

九日五云开，东南佳气来。扳龙人别墓，览胜客登台。未论寻幽兴，先看作赋才。片云生足下，风雨为谁催。
喜侄宾进庠
作者：张嗣纲
朝代：明

游黉谁幼小，惟尔最英年。谒圣班从后，标明榜独先。父师垂义训，子弟聚豪贤。金马吾家旧，须先着祖鞭。
喜向繁弟进庠
作者：张嗣纲
朝代：明

金风吹动绣罗衣，俊士新游泮水沂。御柳色摇邹鲁陌，桂花香满杏坛枝。伫看秋汉翱翔日，定拟春涛变化时。莫道频年曾久困，一朝云雨起天池。
喜向鸣弟黉报
作者：张嗣纲
朝代：明

泮水涵光亦有年，喜看华馆笔生烟。昔时灯火催黄卷，此日衣冠映白莲。幸有诗书能世业，敢称门户出豪贤。功名本是男儿事，乐听埙篪奏几筵。
喜孙昌振进庠
作者：张嗣纲
朝代：明

昔日称佳士，今朝喜泮游。墨池飞紫电，彩笔耀清秋。隽获青钱选，功从铁砚收。双亲犹未老，看汝上瀛洲。
喜崇鉴弟捷报
作者：张嗣纲
朝代：明

昨夜金星灿紫微，何来捷报马如飞。群才竞拟标黄榜，仲子能先竖赤旗。最喜秋香生梓里，应知春色满皇畿。今朝暂醉槐黄酒，指日还看柳染衣。
喜泌龄
作者：张嗣纲
朝代：明

提名连第一，羡尔少年才。书香修旧业，文献又新开。暂作青衫士，能无黄榜魁。义方犹未倦，名已达三台。
喜诞曾孙
作者：张嗣纲
朝代：明

行年七十四，今日见曾孙。世代知无量，诗书喜有传。愧予虽老大，期尔耀家门。且继书香业，千秋录尚存。
喜谢宗吉归自瑞金
作者：张嗣纲
朝代：明

绿荫森森雨乍晴，偶从江外返行旌。去时花鸟愁长别，今日琴尊订旧盟。把臂未论公署事，拂尘先问客边情。东山五岳知游遍，料得山川屐齿轻。
喜陆养和督汎
作者：张嗣纲
朝代：明

双旌冉冉自天来，银岛金门郁气开。海色昔时浑似雾，风声今日迅如雷。谈兵夜静鱼龙泣，击剑光寒鬼魅催。江左未应轻借寇，还期推毂重边台。
喜陆养和督汎
作者：张嗣纲
朝代：明

小陆才猷旧有名，天骄胆落惮长城。锦裘绣帽陵羊李，仗策持筹失勃平。论定每劳青海戌，功成还拟赤松盟。只今共济欢鱼水，同泛长江醉月明。
喜韩孟郁著书七星岩二首
作者：张嗣纲
朝代：明

七星何峻峭，孤馆驻韩侯。为爱岩塘静，偏连水石幽。著书修竹里，把酒峡泉头。一鹤冲天起，飞鸣动九州。漫游多墨客，著作不如君。业肄三仙观，旋生五色云。鸢飞天象道，鱼跃浪为文。独步凌丹顶，飘然思不群。
喜韩孟郁著书七星岩二首·其一
作者：张嗣纲
朝代：明

七星何峻峭，孤馆驻韩侯。为爱岩塘静，偏连水石幽。著书修竹里，把酒峡泉头。一鹤冲天起，飞鸣动九州。
喜韩孟郁著书七星岩二首·其二
作者：张嗣纲
朝代：明

漫游多墨客，著作不如君。业肄三仙观，旋生五色云。鸢飞天象道，鱼跃浪为文。独步凌丹顶，飘然思不群。
嘉靖四十五年丙寅元旦得家书报喜
作者：张嗣纲
朝代：明

岁事喜更新，年华入丙寅。将才求虎豹，家报诞麒麟。相业垂千古，曲江又一人。儿曹才辈出，何用数陈荀。
坭香
作者：张嗣纲
朝代：明

水色精灵萃此川，伏龙何日吐香涎。群鱼争戏桃花浪，异鸟来栖贝树烟。如瑰如珠人不识，成钧成瓦匠能传。须知异品从天降，吩咐儿孙宝万年。
夏日凭喜闻招郭延年同饮白鹿社
作者：张嗣纲
朝代：明

白鹿山河一径开，故人载酒共徘徊。寻幽觅得南隅社，招饮同倾北海杯。好雨池边沾席过，清风江上逐人来。留题赋就翩翩雅，尽是河东八斗才。
夏日同黄修和卢原甫集饮何季文别业观妓
作者：张嗣纲
朝代：明

夏日尊开郭外欢，竹林深处尽琅玕。帘开水阁见山影，坐对冰弦净月魂。乐剧酒同河朔饮，醉酣花似洛阳看。知君留客殷投辖，乍听娇歌又凤鸾。
夏日过宗吉谢中表山房赏莲
作者：张嗣纲
朝代：明

过庭因问字，几度扣松扃。宝树连云栋，荷花灿画屏。风来香冉冉，日丽影亭亭。把酒临阶砌，繄谁可独醒。
夏日过访韦寤夏石渠洞索鲙不遂烂醉赋此
作者：张嗣纲
朝代：明

晓入韦渠洞，风来竹径凉。举鱼沿曲沼，折笋过横塘。不作银丝鲙，翻飞玉露觞。醉馀留后约，期待菊花黄。
夜集天海楼赋赠欧阳允誉
作者：张嗣纲
朝代：明

仲宣楼上并飞觞，剪烛论文夜未央。白苧我聊歌短铗，青云君自赋长杨。坐高明月窥人入，话久清风动地凉。美景正须同一醉，相逢休论少年场。
大鹏阅操有感
作者：张嗣纲
朝代：明

遐陬乍见拥天旌，海角初瞻北斗明。万里风云俄变色，孤舟湖海动飞声。羽书狭至赠笳堞，军令传宣肃柳营。自此大鹏山岳重，边隅烟靖海门清。
太公之称
作者：张嗣纲
朝代：明

予年近八十，喜得太公名。不见磻溪召，徒看渭水清。羽书何日歇，胡虏几时平。倘获龙螭兆，鹰扬万里程。
太华会
作者：张嗣纲
朝代：明

琼山开胜会，妇女号装军。玉手垂金勒，纤腰卷翠裙。骅骝奔似电，粉黛集如云。暮角声何急，相看日未曛。
寄北道侍御吴用潜
作者：张嗣纲
朝代：明

十年横卧一貂裘，誓不歼胡死不休。借箸自盟酬汉主，请缨谁为作曹丘。狼烟满目旄旗竖，雁阵惊心匣剑愁。何日五陵裘马共，深惭同学未封侯。
寄四弟卜筑夷门
作者：张嗣纲
朝代：明

昔年山穴隐封茔，此日高栖彩凤城。策画未工田舍计，贻谋惟善子孙营。须知卜筑如灵宝，更忆围园似邵平。老去只愁风土恶，早迁仁里乐吾生。
寄大洪
作者：张嗣纲
朝代：明

少年屯牧海门西，望断天涯思欲迷。稼穑已占时岁稔，梦魂多傍瘴岚飞。幽窗忆汝惟敲句，驿路逢人问转期。漫说归帆淹广海，芙蓉秋水不胜悲。
寄怀唐得占年丈
作者：张嗣纲
朝代：明

漫携书剑访吾曹，路隔云山梦亦劳。宾馆自怜歌短铗，天涯谁肯念绨袍。闻君细柳威常肃，知尔长杨赋渐高。几度月明思过剡，马蹄将发又蓬蒿。
寄欧阳南室
作者：张嗣纲
朝代：明

蜀水流分水贝长，名家屈指重欧阳。书藏万卷云连栋，赋就三星雪满堂。南岳荞林原有种，西山丹桂渐生香。文章自古无徼倖，指日坭封列海旁。
寄汶源家兄
作者：张嗣纲
朝代：明

清河流派自南韶，南北分居第几朝。鸿雁哀鸣依梓泽，鹡鸰急难到沙桥。伫看日丽三春富，更喜天香八月飘。从此过庭多乐事，莫辞尊酒漫相招。紫水湖乡是一家，何年卜筑各天涯。同来岭表珠玑巷，别泛河源海月槎。爱子延秋魁彩笔，知君指日拜黄麻。吾宗半是簪缨客，愧我青门学种瓜。
寄汶源家兄·其一
作者：张嗣纲
朝代：明

清河流派自南韶，南北分居第几朝。鸿雁哀鸣依梓泽，鹡鸰急难到沙桥。伫看日丽三春富，更喜天香八月飘。从此过庭多乐事，莫辞尊酒漫相招。
寄汶源家兄·其二
作者：张嗣纲
朝代：明

紫水湖乡是一家，何年卜筑各天涯。同来岭表珠玑巷，别泛河源海月槎。爱子延秋魁彩笔，知君指日拜黄麻。吾宗半是簪缨客，愧我青门学种瓜。
寄贵宁兵宪油铭二兄
作者：张嗣纲
朝代：明

炎天万里隔黔阳，云树音书滞一乡。花萼春深应秀丽，雁鸿秋好欲翱翔。君耑南镇兵权重，我倦西游剑气长。闻道靖苗需猛士，可能推毂绿沉鎗。
寿林岳野老七秩步韵
作者：张嗣纲
朝代：明

高秋一鹤驾沧溟，飞傍华筵玉桂庭。不是丹砂来瑞翮，如何紫府醉霞龄。长生学得神仙药，舞綵犹闻教子经。鸠杖逍遥芝径外，等閒出入步虚亭。
寿黄修撰
作者：张嗣纲
朝代：明

闻道仙风甘水滨，苍松白石旧为邻。华封此日三多祝，胪唱当年第一人。诏拜彤廷红日近，筵开紫府綵衣新。如翁矍铄真难得，洞口桃开岁岁春。
尝榄
作者：张嗣纲
朝代：明

植榄园林下，于今四十年。根深存手泽，实大快心田。嫩肉初甘足，割苍老更坚。尝新能有几，聊得一枝鲜。
山中得玉藻侄捷报
作者：张嗣纲
朝代：明

紫泥封到小茅庐，报到吾家千里驹。姓字叨蒙标虎榜，勋名应拟达云衢。九秋丹桂风飘细，三月桃花浪涌高。我亦教孙云路去，他年得接景踪无。
山中漫兴寄怀谢宗吉林元美
作者：张嗣纲
朝代：明

霜天飞雁渡平湖，山铺萧萧四望孤。一曲自歌还自听，数杯谁酌与谁娱。登高拟蜡游山屐，掩径空烧蓦地炉。遥想岭头梅欲放，知君结伴有林逋。
山家白菊西宁馆
作者：张嗣纲
朝代：明

苍枝玉蕊出山家，晚节奇香更可嘉。瑶朵疏疏蒙雨露，银缨兀兀灿云霞。何郎月下飞觞急，仙女霜中点鬓华。堪笑东篱空似锦，可无陶令到天涯。
山居大寒雪
作者：张嗣纲
朝代：明
体裁：诗

山居逢岁腊，衣薄觉严寒。折竹声催听，飞禽影断看。僮仆痴环户，牛羊懒出栏。最疑天气极，指日转春官。
平山刘瑞云屡约招饮因未识荆草来过访漫赋
作者：张嗣纲
朝代：明

向来不识面，早岁已知名。未遂登龙愿，先传揖客声。迎人花灼灼，求友鸟嘤嘤。景物催人兴，相逢盖易倾。
并头莲
作者：张嗣纲
朝代：明

芙蕖并映水涟漪，此种疑分太液池。素女当头连二女，六郎正面御双妃。芳香一品风前送，艳质双清月下移。好似景云三妙遇，依稀犹见锦琼奇。
庄中元旦
作者：张嗣纲
朝代：明

元气鸿钧转，占年拜水神。欢呼人事好，喜见岁华新。绕径桑麻密，依人鸟雀驯。数杯椒蘖酒，同醉太平春。
庄中寄怀小阮
作者：张嗣纲
朝代：明

山中寂寞雨霏霏，雪后登山咏采薇。北岭云深鸿不到，南塘水浅燕于飞。缶藏斗酒连糟熟，园畜拳鸡啄稻肥。安得我家千里骏，远来花下醉春晖。
归庄与效阳三弟对酌
作者：张嗣纲
朝代：明

昔客三城馆，今归我草堂。诸孙频进酒，季弟并持觞。共议身家计，先忧老少粮。相看谈不厌，且醉菊花黄。
彭祁连著书大鹏诗以寄之
作者：张嗣纲
朝代：明

崚嶒高阁卧南阳，著作能无制锦囊。不为兵戎驱鳄患，应怜苍赤苦鸱张。书成岁月松筠老，图绘风云石室藏。国士由来终遇主，知君鹏翮即飞扬。
得地
作者：张嗣纲
朝代：明

踏破芒鞋觅地难，廿年今始见重峦。形成双凤冲天起，局转群龙护穴蟠。最喜邑城为武库，更逢潴水灿文澜。青天有意开奇胜，留与先人一席安。
忆友
作者：张嗣纲
朝代：明

早结金兰契，幽居大水边。浣沙非暨石，煮茗别罗天。解袂才三日，分襟似十年。小窗虚旧月，何夜复团圆。
思圣弟三水庠报
作者：张嗣纲
朝代：明

文名久擅穗城西，佳士新词入品题。江淹彩笔曾经梦，刘向青灯不负藜。礼乐金声光月伴，衣冠柳色映烟堤。莫言三水飞鸿晚，伫听音书报紫泥。
感冬
作者：张嗣纲
朝代：明

惜昔三冬拥竹炉，禦寒时共醉酴酥。客衣此日凭谁问，世事于今只自图。岁晏最怜冰骨冷，腊残长恨柳容枯。梅开白似吴江雪，疑似当年对玉壶。
感时三首
作者：张嗣纲
朝代：明

世事最难定，人心不可猜。羊归催客去，犬吠备戎来。雾暗弓还彀，宵明镜复开。坐看山月落，四顾重徘徊。运转劻勷日，其如寇盗多。烟朝扶耒耜，雪夜枕干戈。食以鸠工耗，时因土木磨。牛园虽早竣，狗巷莫蹉跎。蕞尔庄虽小，提防有老夫。门边三派铳，墙下几千觚。抟击如风虎，支更似夜乌。民心多奋勇，劝尔莫来图。
感时三首·其一
作者：张嗣纲
朝代：明

世事最难定，人心不可猜。羊归催客去，犬吠备戎来。雾暗弓还彀，宵明镜复开。坐看山月落，四顾重徘徊。
感时三首·其三
作者：张嗣纲
朝代：明

蕞尔庄虽小，提防有老夫。门边三派铳，墙下几千觚。抟击如风虎，支更似夜乌。民心多奋勇，劝尔莫来图。
感时三首·其二
作者：张嗣纲
朝代：明

运转劻勷日，其如寇盗多。烟朝扶耒耜，雪夜枕干戈。食以鸠工耗，时因土木磨。牛园虽早竣，狗巷莫蹉跎。
扇头送庸修侄
作者：张嗣纲
朝代：明

珠江尊酒送行舟，灼灼文光射斗牛。莫讶当年衔虎尾，预知此去夺龙头。云移帆影添杯色，风舞花丝作酒筹。嘱尔皇都得意后，紫泥封寄旧书楼。
拾大爆花
作者：张嗣纲
朝代：明

元夜灯方撤，灵神鹤驾回。登坛三捷鼓，平地一声雷。花爆从天降，金吾彻夜开。祯祥原有兆，好事自然来。
挽内
作者：张嗣纲
朝代：明

四十年前苦病魔，细君于我竟如何。菱花日暗青丝攺，樛木春深绿荫多。鹤去空遗栖柱恨，鸿来愁听鼓盆歌。伤心最是寒窗月，不照鸳鸯照薜萝。
擒送贼兼柬何青霞
作者：张嗣纲
朝代：明

匹马何辞雪夜劳，目中小丑不须逃。七擒曾见获魂慑，三气方知亮计高。床上捷书应折屐，天涯载酒有同袍。蔡人亦是吾人血，渤海于今尽卖刀。
改路
作者：张嗣纲
朝代：明

地势防岐路，天开聚宝瓶。往来常络绎，耕凿大丰盈。渐入陶朱宅，将游倚顿庭。从今门巷吉，人物总安宁。
新田夜梦■天妃祈祷母亲葬事
作者：张嗣纲
朝代：明

如何神梦出蓬莱，天姥高居玉案台。鸳帨俨然仙掌授，龙章犹称御衣裁。几回鹤驾云中降，一苇慈航海上来。舟楫往还天堑险，安危须仗济川才。
新营
作者：张嗣纲
朝代：明

几年烽火暗尘惊，此日新开保障营。李父棠阴垂日永，潘郎莲幕肃风清。喜看三害乡关去，再见单车渤海平。自此士民歌盛德，于今无复虎纵横。
早朝大明宫
作者：张嗣纲
朝代：明

山河襟带壮皇京，玉殿初瞻北斗明。五凤居尊仙仗拥，六龙御正晓钟鸣。文班上应郎官宿，武曜中分列将星。大拜久悬黄石略，前筹何惮请长缨。
早秋邓尚龙尚虎尚义周明甫诸君过访兼献寿意
作者：张嗣纲
朝代：明

九十秋光景色新，草堂今又祝灵椿。尊开北海盈嘉客，韭剪南山愧主人。作赋久悬观郢雪，谈心不觉醉吴醇。再期黄菊开幽径，共钓鲈鱼薄荐莼。
春日与彭公常在漱玉亭对酌因谈范生不至
作者：张嗣纲
朝代：明

漱玉亭前水鉴开，春风冉冉自南来。燕衔落絮飞书栋，花送奇香入酒杯。秦汉有编当日玩，范张悬约岁时回。坐看碧沼鱼翻浪，空听辕门画角哀。
春日同何子观林元美饮谢宗吉崇雅斋共赋隔沼桃花
作者：张嗣纲
朝代：明

春到园林媚，芳菲遍草亭。酒依池畔酌，香入案头馨。沼隔桃花艳，杯衔竹叶青。一枝含露折，移插小银瓶。
春日过朱子虚山房访性和上人
作者：张嗣纲
朝代：明

载酒乘春兴，寻香过草堂。鸟依花底啄，人傍柳阴凉。把酒和风入，投壶霁月光。夜深犹未歇，秉烛扣僧房。
春日陈守戎招饮阅江台
作者：张嗣纲
朝代：明

飞阁临江渚，丹梯并古崧。登临无俗客，招饮有元戎。紫气来尊外，青山入望中。剑光疑电转，端水日溶溶。
春日饮韩懋庭楚带碧亭
作者：张嗣纲
朝代：明

系马城西市，振衣江上亭。波光环槛绿，山色送帘青。画栋花涵室，纱窗墨染屏。主人频洗笔，索写换鹅经。
景福
作者：张嗣纲
朝代：明

诸天开福地，惟此石岩岩。佛坐蒲团静，僧归涧口巉。振衣千仞壁，走笔万人嵌。顾彼回头岸，琪花落满衫。
果洲
作者：张嗣纲
朝代：明

灵屿孤悬巨浸中，如拳嵂兀峙苍穹。飞涛日散山阴雪，激浪时兼广莫风。天成粒粟王图并，地设丸坭禹甸同。何日建桥观日出，秦皇驱石此神工。
枭獍
作者：张嗣纲
朝代：明

天生枭獍性，地现虎狼形。好吮皮毛血，频哮搏噬声。大非人种类，长盗犬羊猩。何日阴司府，囚车监尔行。
枯木回春
作者：张嗣纲
朝代：明

此地多春意，油桐槁复生。枯枝长不朽，落叶又敷荣。疑是莱公竹，堪誇广宅荆。彼苍如注祐，好雨及时零。
柬邓尚龙尚虎尚义昆弟
作者：张嗣纲
朝代：明

昨日满香馀，梨园兴不虚。学翻新谱曲，閒说古人书。已具青盐榼，聊扳白鹿车。飘然无俗虑，乐意竟何如。
梁文仲和尚石
作者：张嗣纲
朝代：明

怪石千寻开色相，不将一苇渡沧溟。只身天地作禅字，一念菩提即佛经。锡杖未悬非故体，袈裟不替是真形。本来忘语肝肠在，喜听潮音礼上清。
樵阳
作者：张嗣纲
朝代：明

步上樵山第一楼，东来紫气望中收。烟拖榆柳千丝雨，日映芙蓉万点秋。路入天台谁是阮，花当洞口尔为刘。月明仙犬云端吠，风景依稀似十洲。
沙畹
作者：张嗣纲
朝代：明

折得蟾宫第一枝，清香犹自记当时。春深剑叶迎风舞，日暖灵根耐雨滋。却忆琼英怀旧赏，还期玉朵灿新诗。丽人衔命将西去，沙畹宜通太液池。
泊马甲营
作者：张嗣纲
朝代：明

马甲营前江水回，黄龙青雀集江隈。风吹锦缆金成韵，雪满牙樯玉作堆。舞絮条条垂折柳，飞花片片点寒梅。归舟日对长亭醉，薄暮愁听画角哀。
清明值大水次丹宝鸭湖特访太华完璞兄弟同至贵岭修墓
作者：张嗣纲
朝代：明

宝鸭湖边万顷光，乘风破浪见汪洋。须知旧派源流远，却忆新阡道路长。载酒一时聊雅咏，弹棋连日醉琼觞。雨馀幸借东山屐，千古英灵草木香。
濠上观妓
作者：张嗣纲
朝代：明

习家池上共徘徊，一曲清歌送落梅。云液醉残鹦鹉勺，玉箫吹彻凤凰台。梦回似入巫山去，赋就疑从洛水来。良夜未央重剪烛，看花青眼为谁开。
热池
作者：张嗣纲
朝代：明

电阳南望几峰峦，溪涧潆洄萃此川。半月池中涵瑞气，万年山下吐温泉。何人再爇丹炉火，仙女长吹玉鼎烟。天设一泓开造化，太和元气在尊前。
瑞金道中即事
作者：张嗣纲
朝代：明

傲骨凭谁语，幽怀只自知。笋舆连远道，皀帽拂凉思。蕉鹿畴先觉，黄粱未半炊。嗟予羁旅日，麾楮寄遐思。选胜寻芳去，驱车雨雪迟。乡心随旅雁，野况逐山麋。村叟迎旌旆，山童讶鼓鼙。庾关何处是，寒断鬓边丝。
瑞金道中即事·其一
作者：张嗣纲
朝代：明

傲骨凭谁语，幽怀只自知。笋舆连远道，皀帽拂凉思。蕉鹿畴先觉，黄粱未半炊。嗟予羁旅日，麾楮寄遐思。
瑞金道中即事·其二
作者：张嗣纲
朝代：明

选胜寻芳去，驱车雨雪迟。乡心随旅雁，野况逐山麋。村叟迎旌旆，山童讶鼓鼙。庾关何处是，寒断鬓边丝。
瑞雪
作者：张嗣纲
朝代：明

大有年徵降瑞祥，新春处处百花香。忽惊梅蕊霜如蜜，渐见松盘雪似糖。几世玉皇霏玉屑，千年琼女下琼浆。天心不爱珍奇宝，故与人间见露瀼。
甘露
作者：张嗣纲
朝代：明

吾道何如老鹖冠，上书那得到长安。萧条欲洒陵阳泪，蹭蹬堪怜范叔寒。一剑天成堪自惜，长缨欲请问谁干。只今懒作河东赋，见说风流道路难。
甲子归庄
作者：张嗣纲
朝代：明

斗牛屏列鹤山朝，天绕庄居眷亦饶。一水东流环陇亩，孤峰西耸出云霄。牛羊野食风频旁，鸡犬篱暄气自骄。白酒连糟农祷社，不妨洽饮共逍遥。
病起
作者：张嗣纲
朝代：明

病骨萧萧不耐秋，羞看白发雪盈头。蒲鞭旧业垂将绝，兔笔新词未肯休。赖有参苓扶弱质，且凭艾叶破穷愁。丈夫事业从天定，聊向溪头伴水鸥。
癖性
作者：张嗣纲
朝代：明

晚年性癖耽幽趣，俗戏村歌最厌闻。好客能诗吟几句，憎人无酒醉三分。菜根细嚼多馀味，竹杖閒游并不群。倦把丝竿垂晚钓，满池明月白纷纷。
癸亥出行
作者：张嗣纲
朝代：明

跨马出郊坰，雕鞍向穗城。只披烟雾去，会见暖风生。射策心犹壮，弯弓眼复明。请缨如有路，海峤自澄清。
盟鸥
作者：张嗣纲
朝代：明

星汉乘槎客，移尊画舫开。江山随处得，鸥鸟傍筵来。人与物无忤，诗从酒里裁。忘机堪自适，池上共徘徊。
石城道中口占
作者：张嗣纲
朝代：明

石城歧路草芊芊，野岭勾盘虎踞连。结伴远游青嶂外，思亲遥望日云边。精忠报称知何日，鞠育劬劳已历年。自恨晨昏疏定省，天涯惟祝海筹添。
社前墟
作者：张嗣纲
朝代：明

朱村新集社前墟，有买鸡豚有买鱼。峒老交通多米粟，野人谈笑少诗书。只将土堞为茶肆，漫把山花结酒庐。我亦闲来买一醉，试尝风味兴何如。
秋夜
作者：张嗣纲
朝代：明

落叶飘梧夜未央，新秋爽气扑潇湘。银河斗转金茎冷，珠海烟生玉露凉。栏外月移花影瘦，枕边风送漏声长。谁家砧杵城头急，惹起征人又断肠。
秋夜黎缜之何克函黄汝昌方熙之集饮谢宗吉宅喜李永后至
作者：张嗣纲
朝代：明

尊开玉树友如云，此夜奎星似有分。愧我坐茅徒奋武，诸公视草并能文。飞觞花下诗随就，击剑尊前酒易醺。不有李生排闼入，鸿门谁识后将军。
秋夜黎缜之何克函黄汝昌方熙之集饮谢宗吉宅迓林元美不至
作者：张嗣纲
朝代：明

水阁联欢北海尊，一时文酒快同论。林逋未印登山屐，安石徒披就席巾。白马当筵诗句逸，黄花照眼酒杯新。醉来却忆前宵事，剪烛谈心少一人。
秋日同刘扶阳江毓真集江潮淙馆赏白瑞莲
作者：张嗣纲
朝代：明

乍看江馆白莲房，一朵亭亭兆瑞祥。十指玉簪高结绿，五员金钮细匀黄。风吹似动腾蛟笔，月晓疑连堕马妆。圣代液池应罕见，可无词客共飞觞。玉朵当秋尚挺芳，江淹彩笔预呈祥。九天雨露红涵白，一片云霞绿带黄。漫酌尊前才子赋，却疑月下美人妆。依稀犹记唐朝事，谁谓莲花似六郎。人逢七十笑颜开，七秩于予何有哉。期服重披行踯躅，斑衣那许舞徘徊。病来门外疏扶杖，酒到床头懒举杯。倘得天台桃再熟，携同曼倩醉蓬莱。
秋日同刘扶阳江毓真集江潮淙馆赏白瑞莲·其一
作者：张嗣纲
朝代：明

乍看江馆白莲房，一朵亭亭兆瑞祥。十指玉簪高结绿，五员金钮细匀黄。风吹似动腾蛟笔，月晓疑连堕马妆。圣代液池应罕见，可无词客共飞觞。
秋日同刘扶阳江毓真集江潮淙馆赏白瑞莲·其七十
作者：张嗣纲
朝代：明

人逢七十笑颜开，七秩于予何有哉。期服重披行踯躅，斑衣那许舞徘徊。病来门外疏扶杖，酒到床头懒举杯。倘得天台桃再熟，携同曼倩醉蓬莱。
秋日同刘扶阳江毓真集江潮淙馆赏白瑞莲·其二
作者：张嗣纲
朝代：明

玉朵当秋尚挺芳，江淹彩笔预呈祥。九天雨露红涵白，一片云霞绿带黄。漫酌尊前才子赋，却疑月下美人妆。依稀犹记唐朝事，谁谓莲花似六郎。
秋日同韩懋兼韩擢庭罗伯光林胤招集饮西市
作者：张嗣纲
朝代：明

西市桥边黄鹤迹，青尊花下几人同。竹林漫酌琼觞月，萝径频吹玉笛风。抚掌莫嗟前日事，藏阄且入少年丛。相逢欲就平原赋，授简吾惭似庾公。
秋日萧太史招饮七星岩
作者：张嗣纲
朝代：明

郁葱佳气自崔嵬，北斗高瞻太史才。山岳纡回飞翠毂，楼台缥缈映霞杯。求贤岩穴千秋事，奉使仙槎八月回。一镜玄蓬云五色，德星从此耀三台。
秋日霍念赋卢原甫集饮陶紫阁因之楼询我琼山之胜
作者：张嗣纲
朝代：明

因之楼上眺风烟，四望山川意惘然。把别昔愁琼岛月，相逢今喜白云天。衔杯竹下心先醉，剪烛花间句共联。胜境可堪诸社道，撑空五指落尊前。
立春得谢宗吉陵江书询我星岩失约赋此寄怀
作者：张嗣纲
朝代：明

旧约星岩驾彩虹，漫游羽翼阻秋风。忽惊庾岭梅花白，始解陶金宝树红。佳赋已知腾阁遇，敝裘宁信阮途穷。年来仗剑朝天去，把臂津头有路通。
立春重修三世祖墓松楸独秀有感而赋
作者：张嗣纲
朝代：明

断碣没荒丘，碑开鼎石修。德从三世种，泽自万年流。日月光新冢，风云会古楸。枝条春意满，青翠暮烟浮。
立秋前一日偕思耀弟过访宗吉宅赋莲房
作者：张嗣纲
朝代：明

绿荷衣尽欲经秋，露坠莲房玉井头。日暖施肥香落砌，风清干直影当楼。六郎在昔称浓艳，九子于今入品流。最喜绿阴馀一日，金风梧叶莫飘愁。
端州与卢体璋话夜
作者：张嗣纲
朝代：明

驻马从山下，天宁古寺前。论交知世谊，话旧叹尘缘。剪烛江天暮，围炉井树烟。夜深传玉斝，得意自忘年。
端州数访卢易升不遇其子体璋留饮十日赋诗寄谢
作者：张嗣纲
朝代：明

珠海频年别，崧台二月过。登龙逢面少，题凤到门多。雅爱七茶曲，能无一饭歌。辄因公子语，数问丈如何。
端州沐佛会有感
作者：张嗣纲
朝代：明

株树晓苍苍，钟声扣上方。清心和玉露，瑞气集香汤。古刹僧供事，诸天佛正光。吾亲如在日，随处见羹墙。
端节三日偕向繁兄弟观竞渡
作者：张嗣纲
朝代：明
体裁：七言律诗

相携书剑出江干，竞渡双龙海宇寒。竖赤枭从天上望，夺红人自社中看。移舟系柳诗新赋，把酒临江兴倍欢。自是蛟龙镶爪翼，满江风雨浪漫漫。
端节三日偕向繁兄弟观竞渡
作者：张嗣纲
朝代：明

相携书剑出江干，竞渡双龙海宇寒。竖赤枭从天上望，夺红人自社中看。移舟繫柳诗新赋，把酒临江兴倍欢。自是蛟龙镶爪翼，满江风雨浪漫漫。
端阳
作者：张嗣纲
朝代：明

八座薰风习习凉，俄惊佳节又端阳。家家虎艾悬门外，处处龙舟竞海旁。击目自知同楚俗，夺标谁肯让珠江。汨罗此日风波起，千古忠魂恨正长。
端阳幕中喜彭祁连自大鹏携酒过酌因示兵略酒阑诸部献俘至
作者：张嗣纲
朝代：明
体裁：七言律诗

雾暗青山晓雨零，孤舟此日系淘泞。云移树色疑帆色，风送涛声杂鼓声。逢节每愁倭作祟，衔杯犹喜客多情。折冲尊俎知谁是，酒进西河已用兵。
端阳幕中喜彭祁连自大鹏携酒过酌因示兵略酒阑诸部献俘至
作者：张嗣纲
朝代：明

雾暗青山晓雨零，孤舟此日繫淘泞。云移树色疑帆色，风送涛声杂鼓声。逢节每愁倭作祟，衔杯犹喜客多情。折冲尊俎知谁是，酒进西河已用兵。
端阳日招四弟归庄饮节
作者：张嗣纲
朝代：明

湘潭不可见，吊古意何深。桂棹摇池绿，蒲觞泛柳阴。艾行为虎戏，笛响讶龙吟。庄上堪行乐，同观夺锦心。
端阳连日大雨·时有谮予者上峰不察故作此诗
作者：张嗣纲
朝代：明

天涯佳节又逢端，怀古能无吊屈原。再见炎方悬虎艾，不知何处竞龙船。参差天上旌旗闪，断续波间鼓角喧。我亦夺红心未已，只愁斜雨暗江村。
答元夜异地有怀步韵
作者：张嗣纲
朝代：明

金吾不禁夜初明，解舞儿童锦作旌。旅馆观灯聊着眼，他乡逢节强陶情。云拖墙外鞦韆影，人集筵间管籥鸣。风景不殊乡社异，几回飞梦数归程。
答四弟贺添仲孙之作
作者：张嗣纲
朝代：明

蹠掌青云当户开，再逢维岳降祥来。莲峰翠耸金牛渡，珠海光投玉燕怀。但愿门前垂五柳，敢誇日后应三槐。积书幸得儿孙读，可有文章接上台。
答效汤三弟惠齐年仙果
作者：张嗣纲
朝代：明

吾生七十正齐年，卧雪眠云正有天。已见素心怀绿橘，况逢嘉惠掷红莲。酒开云液香犹美，果列琼浆味更鲜。但得年年有今日，不妨人道小神仙。
答王稚韬仙示之作
作者：张嗣纲
朝代：明

闻道仙风第一流，閒来采药坐丹丘。笙吹松下月华满，局对山中夕照收。黄鹤飞来银树晚，青牛跨去玉关秋。茅君小传还堪读，天地团团一泛舟。
答邓尚虎冬至日有怀且订春游之作次韵
作者：张嗣纲
朝代：明

惜昔长风驾海槎，何期此日隐山家。黄沙白草凭谁躏，紫电青霜岂自誇。一匣兵书闲岁月，数杯浊酒趁繁华。冯唐老去休言命，且插寒貂醉晚霞。
答邓尚虎冬至日有怀且订春游之作次韵
作者：张嗣纲
朝代：明

节随葭管动飞灰，山阁阳生淑气回。乍见疏林霜叶落，忽惊大埔雪花催。阳春有脚人应爽，残腊无情节独回。屡拟跨驴同踏雪，只嫌梅信未曾开。
答邓尚龙避地省中三作怨溢于词排和一律勉以教子
作者：张嗣纲
朝代：明

闻君避地客三城，几度登林咏不平。珠海漫游惟洗恨，层楼高眺倍伤情。盗窥梁上呼儿训，卮匿怀中岂仆惊。但得青毡长物在，鹿门修竹可谈经。
粤秀山五层楼
作者：张嗣纲
朝代：明

画省尊居粤秀山，层楼迥出彩云间。三江合抱归南海，五岭遥连接北关。人近仙踪多紫气，座悬帝阙觐彤颜。知君铁砚非长事，投笔封侯又一班。
耿山南望有怀父诞
作者：张嗣纲
朝代：明

耿山岭上望南驰，日出高峰似九疑。松柏耐寒擎翠盖，梅花冒雪放新枝。函关紫气来何处，锦里斑斓定此时。遥想白云亲舍下，翩翩青鸟会瑶池。
腊月之新安再观石穴将营母葬事
作者：张嗣纲
朝代：明

几回飞梦到南头，腊月风波逐远游。只为双亲埋玉佩，岂期百代覆金瓯。群峰拥护坟三叠，五岭盘旋土一丘。石巧不妨频着眼，翘看雨露下松楸。
舟中夜眺
作者：张嗣纲
朝代：明

楼船兀坐水连天，遥望波光思渺然。山色有无江水外，涛声断续岛洲前。喜看南海归琛赆，犹惧东夷起燧烟。刁斗击残头上月，枕戈空自夜无眠。
舟中宴集梁奎台黎爱玉梁念五梁湖侣苏慕居苏元启诸丈赋赠二律
作者：张嗣纲
朝代：明

星聚萍逢亦大奇，论文樽酒漫相期。几年未解渔家乐，此日同倾梓里卮。沙鸟拂筵忘上下，江豚吹浪影参差。莫言乡井风烟异，且喜尊前细鲙肥。学剑从戎二十秋，楼船南下黑沙头。挥戈且喜华夷靖，把盏惟欢兄弟酬。横槊赋诗堪自适，得鱼沽酒更何求。沧江涌起旌旗动，风景依稀赤壁游。
舟中宴集梁奎台黎爱玉梁念五梁湖侣苏慕居苏元启诸丈赋赠二律·其一
作者：张嗣纲
朝代：明

星聚萍逢亦大奇，论文樽酒漫相期。几年未解渔家乐，此日同倾梓里卮。沙鸟拂筵忘上下，江豚吹浪影参差。莫言乡井风烟异，且喜尊前细鲙肥。
舟中宴集梁奎台黎爱玉梁念五梁湖侣苏慕居苏元启诸丈赋赠二律·其二
作者：张嗣纲
朝代：明

学剑从戎二十秋，楼船南下黑沙头。挥戈且喜华夷靖，把盏惟欢兄弟酬。横槊赋诗堪自适，得鱼沽酒更何求。沧江涌起旌旗动，风景依稀赤壁游。
花朝漫兴
作者：张嗣纲
朝代：明

水满园池花满楼，每逢花节爱行游。莺啼燕语萦春思，嫩绿娇红灿晓眸。半世渐闲还渐老，一生多病复多愁。花开花落随流水，兴到行吟倦即休。
苦夏
作者：张嗣纲
朝代：明

夏木阴森翠作围，衔泥紫燕绕梁飞。风和夜合香空杳，日照朝观色渐稀。困暑每劳蚨蝶梦，逢庚频想芰荷衣。瑶琴欲奏孤鸾曲，无奈炎蒸不可挥。
葬后有感因示诸弟侄
作者：张嗣纲
朝代：明

青山一望且长吁，满目蓬蒿起白狐。后葬每惭非五鼎，前丧遗恨在三虞。烟凝谷口疑魂聚，露滴松梢带泪濡。但得先灵安马鬣，相逢何必论堪舆。
蓟州兰
作者：张嗣纲
朝代：明

一种幽兰气自芬，淡云微雨湿轻尘。窗窥弱质偏怜汝，幔捲奇香故袭人。小畹未轻三月雨，后庭先放一枝春。东风似解游人意，往复燕京赏更新。
虎门舟中赠启秀
作者：张嗣纲
朝代：明

握手情何限，论交意独真。同为羁旅客，总是宦游人。愧我貂裘敝，如君虎帐新。况兼能御李，伫看靖妖氛。
西南话别卢璋侯刘崇圭兄弟
作者：张嗣纲
朝代：明

西南树色映参差，江水滔滔路转歧。君向蓟门风遇顺，予从龙水势非宜。临流把酒难为别，引剑长歌只自知。细听黄莺音百啭，迁乔幽谷两何为。
西宁与徐献廷夜话
作者：张嗣纲
朝代：明

匹马频过细柳营，相看意气足生平。无能并许歌宾馆，有约何辞重薛城。笛奏辕门风淡淡，琴弹幢幕月明明。高山流水知音侣，海内论心几弟兄。
西宁遇盂兰节有感
作者：张嗣纲
朝代：明

兰盂愁节碧兰花，倚遍栏杆日未斜。乍见鼎灰将化蝶，更闻钟磬集啼鸦。人逢节序情多感，我强登临恨转赊。怅望白云遥涕泪，自怜飘梗滞天涯。
西湖
作者：张嗣纲
朝代：明

水天无际净飞霞，画舫移来傍柳沙。三节楼台悬皓月，六桥竹石点残鸦。呼卢才子频迎掉，懒鬓佳人且泛槎。最是西湖歌舞地，倚窗江上听梅花。
观奕有感
作者：张嗣纲
朝代：明

世路纷纷似奕棋，么么侧目未堪悲。局中巧拙谁能识，眼底纵横只自知。横扫千军谁与敌，先争一著莫怀疑。谢安镇静无秦日，不在持书过户时。
观祀幽坛·时卜知县乾没幽粮祀不成祀
作者：张嗣纲
朝代：明

荒丘一望已凄凉，况复西山古战场。日暗群鸦啼落木，烟深饥雀噪斜阳。祀崇孤社天恩重，鬼到幽坛夜气长。寄语宁侯卜氏子，莫多违慢侮城隍。
话别陈孝廉润寰
作者：张嗣纲
朝代：明

飘零书剑郡城东，慷慨如君自不同。献策独怜苏季子，论文犹重汉元龙。飞觞共醉三更月，对局还敲半夜钟。此别江山应有约，五羊期尔控青骢。阆苑逍遥旧有声，春风拂马古端城。七星景落岩前耀，五色云凝足下生。谈笑当筵鸥鹭狎，文章动笔鬼神惊。他年驻节重逢日，莫惜琴尊访旧盟。
话别陈孝廉润寰·其一
作者：张嗣纲
朝代：明

飘零书剑郡城东，慷慨如君自不同。献策独怜苏季子，论文犹重汉元龙。飞觞共醉三更月，对局还敲半夜钟。此别江山应有约，五羊期尔控青骢。
话别陈孝廉润寰·其二
作者：张嗣纲
朝代：明

阆苑逍遥旧有声，春风拂马古端城。七星景落岩前耀，五色云凝足下生。谈笑当筵鸥鹭狎，文章动笔鬼神惊。他年驻节重逢日，莫惜琴尊访旧盟。
谒漂母祠
作者：张嗣纲
朝代：明

雪霁维舟漂母祠，扪萝且读表忠碑。千金未受登坛报，一饭先沾进食慈。水浒尚存飞布迹，江干不攺钓鱼矶。往来多少封侯骨，疑是当年阿母遗。
谒诸葛祠
作者：张嗣纲
朝代：明

森森桧柏锦城东，丞相祠堂画栋崇。一羽云霄标赤帜，两朝日月保青宫。运筹数语茅庐定，创业三分鼎足洪。八阵兵谋谁步武，特来墙下挹清风。
谢李三圆因奇上方少年赋此寄谢
作者：张嗣纲
朝代：明

手掇三元李，因风到上方。食桃情未洽，掷果意何长。欲下陈蕃榻，频倾孺子觞。练书如不倦，方入少年场。
贺九十六岁老翁
作者：张嗣纲
朝代：明

听得东方朔寄声，蟠桃千树子初成。西池有路开仙掌，南极无霞耀岁星。白雪每闻斑舞戏，丹砂岂负赤松盟。商山不久留芝径，乔梓名高重帝城。
贺王明府政莅新安
作者：张嗣纲
朝代：明

墨绶遥承汉诏新，分符初向粤江滨。单车暂尔驰青海，三异应知动紫宸。一路福星花满县，万家生佛泽如春。吾侪共有弹冠庆，北斗旗挥靖不尘。百里初逢上大夫，清标雅望挺三吴。化行江汉风同美，政暇壶觞兴不孤。此日阶前鸣独鹤，有时云表下双凫。遥知淡海干戈辑，处处弦歌教泽敷。
贺王明府政莅新安·其一
作者：张嗣纲
朝代：明

墨绶遥承汉诏新，分符初向粤江滨。单车暂尔驰青海，三异应知动紫宸。一路福星花满县，万家生佛泽如春。吾侪共有弹冠庆，北斗旗挥靖不尘。
贺王明府政莅新安·其二
作者：张嗣纲
朝代：明

百里初逢上大夫，清标雅望挺三吴。化行江汉风同美，政暇壶觞兴不孤。此日阶前鸣独鹤，有时云表下双凫。遥知淡海干戈辑，处处弦歌教泽敷。
赠廖夫人
作者：张嗣纲
朝代：明

我爱廖夫人，风流不可攀。黄金轻世态，青眼盻人寰。芳桂多含馥，灵椿不老颜。家庭垂训日，疑是窦燕山。
赠新婚卢
作者：张嗣纲
朝代：明

旭日雍雍雁有情，水乡风暖锦帆轻。酒倾玄露清樽满，乐奏韶章彩凤鸣。金屋贮娇应国色，玉簪宜发肃家声。莫愁正举齐眉案，惟愿当年早梦星。
赠清远区回流
作者：张嗣纲
朝代：明

盛世衣冠拥绛绯，江亭把袂思依依。黄麻指日登黄榜，紫绶先朝拜紫薇。高节林泉悬重望，清风朝野亦知希。识荆莫恨相逢晚，带碧论心愿不违。
赠郑帝珍就后哨
作者：张嗣纲
朝代：明

世事赖劻勷，干戈满瘴乡。威名标岭峤，韬略仰汾阳。一旅原非少，元勋不可量。交欢鱼水日，功绩著旂常。
赠黄司谳
作者：张嗣纲
朝代：明

天时人事日萧条，孤剑那堪万里遥。白璧几年售楚国，黄金何日筑燕昭。一鹏肯信功名薄，五马相逢意气骄。但得清樽长共醉，不妨回首路迢迢。
辽报再陷开原
作者：张嗣纲
朝代：明

羽书遥自蓟门驰，关塞萧萧动鼓鼙。血战已闻膏草莽，神谋何日复城池。女真祸宋须张浚，回纥危唐急子仪。自古中兴凭将略，草茅不乏帝王师。
迁社
作者：张嗣纲
朝代：明

神社谷之主，迁坛坐北茔。一方供宝篆，百世仰金城。水绕人才旺，山回地脉灵。尧天多乐事，击壤赛升平。
过分水
作者：张嗣纲
朝代：明

南湖巨浸水溶溶，昼夜如斯逝不穷。天设一川分上下，流随两岸别西东。古今消长通舟楫，岁月潺湲护禁宫。圣代山河资带砺，封章频下勒金龙。
过刘都护山居赏菊
作者：张嗣纲
朝代：明

马蹄踏破岭云来，为爱名花似锦堆。露朵秋英丛异品，金枝玉叶不凡才。多因烂熳成诗句，更喜芳菲入酒杯。不是主人奇晚节，山中陶径为谁开。
过梅关
作者：张嗣纲
朝代：明

披鞍跨马出梅关，岭表驰驱第一山。四顾关河吴会杳，几朝人物笑谈间。兵书一箧谁堪授，宝剑双悬我自闲。此日挥鞭朝北去，他年应道弁繻还。
还家与四弟不遇赋此寄怀
作者：张嗣纲
朝代：明

频年飘梗各天涯，夜月霜天不见家。庄上独题青凤竹，庭前空对紫荆花。仰观鸿雁书何达，俯察烝尝事可嗟。春草池塘应有恨，聊将杯酒问桑麻。
送何如弟礼闱应试
作者：张嗣纲
朝代：明

频年池草梦，几向蓟门生。御柳迎衣绿，宫花照月明。山新文豹变，浪暖锦鳞轻。此度京华里，春风得意鸣。
送何如弟赴试礼闱
作者：张嗣纲
朝代：明

珠江此日送行旌，把酒河梁几弟兄。愧我岭南虚剑戟，看君蓟北擅才名。人逢国监春生色，赋就甘泉早寄声。圣主恩深如顾问，为言武疏未全行。
送刘崇圭之任南韶
作者：张嗣纲
朝代：明

九天新命重戎行，岭表初瞻锡钺光。欲借单车平虏骑，先观三箭定连阳。干戈扰扰非前宋，旗帜悠悠即顺昌。圣主宵衣南北顾，知君勋业载旂常。
送刘崇圭莅任西山函口
作者：张嗣纲
朝代：明

燕台招骏卫金堤，接武长驱奋骥蹄。书锦登坛荣故里，宵衣筹国帖蛮溪。尊开端水投醪足，回应西山唱诺齐。左顾辽阳推毂重，龙飞天上下金泥。
送卢章侯年丈罗定应试
作者：张嗣纲
朝代：明

弯孤策杖耀威风，名冠时流自不同。幕府定应虚左席，诸曹何敢望前戎。拟将长技穿杨绿，况复精忠贯日红。此去纪昌知遇早，看君千骑即飞雄。
送戴鸢浚莅任白沙右军
作者：张嗣纲
朝代：明

漫说端州事未平，壮怀不惮请长缨。素书自昔开三略，宝剑于今射七星。赤子湟池时扰攘，白沙刁斗夜分明。男儿取得黄金印，赤帜须先竖柳营。开府抡才迥绝尘，年家子弟冠群伦。粤中勇捷无双士，沙内飞雄有几人。血战风云通是胆，气吞夷虏矢忘身。功成图绘凌烟日，为写铙歌寄钓纶。
送戴鸢浚莅任白沙右军·其一
作者：张嗣纲
朝代：明

漫说端州事未平，壮怀不惮请长缨。素书自昔开三略，宝剑于今射七星。赤子湟池时扰攘，白沙刁斗夜分明。男儿取得黄金印，赤帜须先竖柳营。
送戴鸢浚莅任白沙右军·其二
作者：张嗣纲
朝代：明

开府抡才迥绝尘，年家子弟冠群伦。粤中勇捷无双士，沙内飞雄有几人。血战风云通是胆，气吞夷虏矢忘身。功成图绘凌烟日，为写铙歌寄钓纶。
送文君直之任左司
作者：张嗣纲
朝代：明

祖帐飞飞拥旆彤，章逢才子驾文龙。青萍剑淬三丫港，赤羽旗高九折峰。鳄暴昔年今已去，虎韬此日客相逢。月明若过前尊路，尚有渔樵可问踪。
送林尚义出汎平海
作者：张嗣纲
朝代：明

十载优游老六韬，折冲樽俎重投醪。匡时早画平蛮策，对垒还披上塞袍。碣石风高戎马跃，惠阳烟锁野猿号。男儿渴饮单于血，满目干戈莫惮劳。
送梁襄明表侄应试礼闱
作者：张嗣纲
朝代：明

年少才华紫电光，秋风八月桂花香。预知柳染宫袍绿，先植槐阴夹路黄。未许旌旗观细柳，且看词赋动长杨。名高翰苑君家事，业见先朝有大梁。
送江右李大捷震寰之任海川
作者：张嗣纲
朝代：明

丰城宝剑七星横，壮士提将合浦行。射石夙钦猿臂誉，筹边惟按雁门兵。两营细柳飞蛇绕，万里长途战马鸣。此去海川多树绩，运筹休论授书生。
送湛邦炜之任钦州守戎
作者：张嗣纲
朝代：明

男儿侯骨自天成，年少登坛独擅名。象岭风生疑说剑，龙门烟靖好谈兵。传家岂独誇文简，报国还来有武卿。闻道交夷心胆破，湛恩期尔被边庭。
送郑勖未赴试大司马
作者：张嗣纲
朝代：明

仗剑出江干，龙光射斗寒。霓旌千里别，云翮九霄看。百发攒金簇，三才倚玉鞍。天廷悬大拜，知尔独登坛。
送雷动明之任广海
作者：张嗣纲
朝代：明

持赠延陵剑，长途且伴君。斗间腾紫气，海上跃龙云。昔与张华佩，今成雷焕勋。楼船工业烂，此去靖妖氛。
送韩孟郁北上
作者：张嗣纲
朝代：明

百卉露零秋，芙蓉江上愁。著书方去国，载酒问行舟。云路八千里，烟花十二楼。春风须卖笑，争讶夺龙头。
送黄子宫之西粤绛帐
作者：张嗣纲
朝代：明

几日同歌弹短铗，一朝话别倚孤蓬。衣冠南海声名重，裘马西州闻望隆。象群春明花菡萏，雁峰云净月玲珑。枝头若买苍梧醉，须赋名山寄剡中。
送黄愧知返闽
作者：张嗣纲
朝代：明

漫携书剑过端州，端水源来处处流。绛帐昔誇桃李富，黄堂今际凤凰游。无鱼肯信空弹铗，跨鹤那堪独漾舟。归去八闽多著述，词华应续鲁春秋。
遭乱
作者：张嗣纲
朝代：明

鹰鹯时侧目，燕雀各投林。北窗高未稳，南亩大相侵。安集期未定，流离祸正临。翻思投字者，扰攘竟何心。
酒后留宾待月
作者：张嗣纲
朝代：明

宾主东南酒数卮，酒阑歌罢兴迟迟。留君再酌三分话，与尔同敲一局棋。江守信淹陶子宅，山翁常醉习家池。少焉月出东山上，莫向西风倒接离。
重登大海楼
作者：张嗣纲
朝代：明

夏日重登江上楼，凭栏怀古思悠悠。窗涵月色花阴叠，帘捲潮光桂影浮。石燕远翻天际浪，沙鲸近戏海门秋。东南共有长江兴，坐对金樽醉未休。
重阳日林玉之潘子美谢宗吉同登粤秀山谢携林归
作者：张嗣纲
朝代：明

九日移居粤秀台，酒倾玉露共徘徊。黄花已泛三秋菊，白雪重期腊月梅。节序多裁词客赋，劝酬时酌妙龄杯。参军帽落犹常事，谁伴东山折屐回。
长安道中
作者：张嗣纲
朝代：明

马蹄无日不风尘，万里征途历苦心。揽辔津头防雨滑，披衣石角带泥痕。参差雁影平湖落，断续歌声隔岸闻。四顾关河云物异，十年世事语何人。独跨征鞍万里归，彭城巉崄不胜悲。阴多白日迷歧路，露暗黄昏失霸矶。薄暮每愁风扑面，夜寒犹苦雪侵衣。马蹄踯躅危桥下，月断云端有所思。
长安道中·其一
作者：张嗣纲
朝代：明

马蹄无日不风尘，万里征途历苦心。揽辔津头防雨滑，披衣石角带泥痕。参差雁影平湖落，断续歌声隔岸闻。四顾关河云物异，十年世事语何人。
长安道中·其二
作者：张嗣纲
朝代：明

独跨征鞍万里归，彭城巉崄不胜悲。阴多白日迷歧路，露暗黄昏失霸矶。薄暮每愁风扑面，夜寒犹苦雪侵衣。马蹄踯躅危桥下，月断云端有所思。
长至日与诸生别后独步星岩
作者：张嗣纲
朝代：明

灰飞葭管日，长剑倚江关。过眼浮云尽，虚心白昼间。塞鸿天外起，岩树望中扳。薄暮疏钟急，探奇一往还。
闻内子讣
作者：张嗣纲
朝代：明

坐来孤馆转凄清，一捧乡书涕自零。老鹤忽闻归表柱，断鸿哀急到沙汀。客居寂寂谁堪叹，世事茫茫不可听。遥想狐班心欲折，不堪回首夜冥冥。
陆宣楼
作者：张嗣纲
朝代：明

南海山人汗漫游，闲来采药竹篱幽。十年书剑空摇匣，万里风尘一敝裘。走笔独惭赤水赋，开尊同醉陆宣楼。墨花飞作岩前雨，点破西湖四十秋。
除夕
作者：张嗣纲
朝代：明

乡关遥隔海天长，孤馆寒灯夜未央。随俗送穷频酌酒，怀人多病一沾裳。十年书剑空成梦，半世风尘也自伤。今日尽禳东浙事，年来斑舞醉壶觞。
除夕立春
作者：张嗣纲
朝代：明

江阁潮潆水槛开，忽惊残腊送春来。梅花片片飞寒玉，葭管霏霏起候灰。鸡鶒当流迎日舞，雁鸿排阵带云回。天机物色如环转，何限新晴入酒杯。
雪中遇东征兵船
作者：张嗣纲
朝代：明

凛凛西风扑面吹，漫空积雪下如丝。飞禽影绝行人少，折竹声哀过客稀。长铗剑鸣寒彻骨，穷途裘敝冷侵肌。可怜汉将东征去，多少无家未授衣。雨雪霏霏柳叶残，兵戈东下拥吴关。玉山影黯旌旗冷，银汉光摇草木寒。李愬此宵曾入蔡，范雎昔日正攻韩。主恩深重何时报，空请长缨倚剑看。
雪中遇东征兵船·其一
作者：张嗣纲
朝代：明

凛凛西风扑面吹，漫空积雪下如丝。飞禽影绝行人少，折竹声哀过客稀。长铗剑鸣寒彻骨，穷途裘敝冷侵肌。可怜汉将东征去，多少无家未授衣。
雪中遇东征兵船·其二
作者：张嗣纲
朝代：明

雨雪霏霏柳叶残，兵戈东下拥吴关。玉山影黯旌旗冷，银汉光摇草木寒。李愬此宵曾入蔡，范雎昔日正攻韩。主恩深重何时报，空请长缨倚剑看。
题岭南挺秀寿册
作者：张嗣纲
朝代：明

五岭盘桓峙翠微，星高南极耀江湄。青牛紫气来函谷，白石沧波老钓矶。花发开尊频对客，月明觅纸数呼儿。逍遥鸠杖陶三径，笑指庭兰第一枝。
题崇先兄齿德荣褒寿册
作者：张嗣纲
朝代：明

奕世衣冠旧有声，长生期与赤松盟。天恩高厚龙章重，仙侣逍遥鹤发轻。阆苑尊开倾玉液，蓬瀛筵设列金茎。明廷百岁褒人瑞，凤诏于今已到兄。
题王宗伯赠常太学帷幄节侠奇游册
作者：张嗣纲
朝代：明

怜君节侠亦奇哉，且喜公孙阁正开。汗漫一身长去国，逍遥万事且衔杯。扶危已展聊城策，作赋堪怜邺下才。行矣自珍还自爱，黄金目下满燕台。
题秀南兄寿册
作者：张嗣纲
朝代：明

五岭南来祝寿星，天伦燕乐赋长庚。风尘海内皆朋友，桃李园中有弟兄。泉石未应淹岁月，芝兰犹喜挺阶庭。介眉酒熟斑衣舞，松菊长留晚节馨。
题罗丽川六旬初度海屋添筹册
作者：张嗣纲
朝代：明

何人能解赤松游，笑傲珠江第一洲。眼底金生川更丽，手中玉种石为球。蓬壶棋布初开局，海屋筹添不记秋。三寿作朋樵与侣，襟期天地醉罗浮。
题诸侄读书处
作者：张嗣纲
朝代：明

盍簪楼外读书处，帘捲清幽景亦奇。北望数峰遥接汉，南来一水细通池。花枝欲醉春何减，天气宜人鸟自知。三载芸窗淹世籍，十年楼阁主恩施。
飞云楼斋中即事
作者：张嗣纲
朝代：明

飞云楼外接飞楼，长夏阴阴古木幽。依槛静观山鹤舞，撩人谁管乳莺愁。细看砌草垂书带，权借山花作酒筹。自笑临池非渭水，太公那肯下鱼钩。
飞来寺读■祖祭文
作者：张嗣纲
朝代：明

昨夜维舟古寺阴，扶筇携酒共登临。湍流瀑布千层玉，风动花栏满地金。磨剑却悬平虏略，留题遥忆老臣心。先朝最是承恩重，击节长歌慷慨深。
鬓
作者：张嗣纲
朝代：明

六十年来鬓已斑，是非名利总无关。兴来吟首诗随意，乐处衔杯酒壮颜。境僻莫嫌茅屋小，心宽何论布衣单。世间多少英雄者，要买偷閒两字难。
鸡西献俘大雨
作者：张嗣纲
朝代：明

鸣铙进榜入鸡西，骤雨狂风四望迷。谁谓挥戈能转日，自怜披甲欲沾泥。功成澥渤霏烟靖，怨入平芜荒草萋。可惜山翁犹未醉，群儿争唱白铜鞮。
踏莎行
作者：张嘉
朝代：明

绿锁朱阑，红翻碧沚，韶光蓦地清明矣。愁多好梦已难寻，那堪又被莺呼起。妆懒临鸾，期愆乘鲤，当年盟誓都虚耳。有情燕子解怜香，衔将落瓣营新垒。
山阁偶成
作者：张嘉庆
朝代：明
体裁：五言绝句

原上高低树，天边起伏山。鸟来秋影乱，人去白云閒。
戏赠太白山人
作者：张嘉庆
朝代：明
体裁：七言绝句

黄鹤楼头枕书卧，老鹤长鸣惊梦破。青天忽堕白云来，捲帘一阵杨花过。
秋夜泛月
作者：张嘉庆
朝代：明
体裁：古风

清秋驾单舟，举觞吸明月。单舟去复还，明月圆巳缺。天汉纵横流，爽籁参差发。痛饮倾长瓶，此怀向谁说。
送印子仁归苏州
作者：张嘉庆
朝代：明
体裁：五言律诗

君来白酒熟，君去紫菱香。越鸟杯前落，吴钟梦里长。木兰江月路，芒屩海云乡。杨柳秋条脆，相思赠短章。
秋日偕李拙脩王秋园登金山
作者：张嘉秀
朝代：明
体裁：七言律诗

清秋倚阁江天迥，落日凌虚望眼孤。万里帆樯通北极，百年游览失东吴。鼋鼍浪起回珠阁，鹳鹤风高倒练湖。莫向山僧记名姓，狂怀只拟是前苏。
上巳送陈子韶赴浙东佥宪
作者：张四知
朝代：明
体裁：七言律诗

暮春燕地草萋萋，冠盖追随汉苑西。尊酒不须临水泛，宫莺已听隔花啼。风流远愧山阴客，丽藻新传上巳题。况是河梁明日别，离裾莫惜暂相携。
一剪梅
作者：张四维
朝代：明
体裁：曲

生上：辕门旗帜飐红云。闻说招军。欲往投军。小生上：生平壮志未能伸。同往军门。报效军门。
一封书
作者：张四维
朝代：明
体裁：曲

外：吾今领大军。向清溪讨叛臣。当此际用人。遇良材难弃隐。军政司。取新军册过来。上了韩世忠名姓。众：领钧旨。外：看他魁梧雄伟非凡类。斩将搴旗定出群那韩世忠。在辕门。掌骑军。克敌成功奏圣君。
一封书
作者：张四维
朝代：明
体裁：曲

小生：容张俊叩陈。是秦州版籍民。因时世变迍。涉江淮来此郡。擒狐射雁随身技。虎略龙韬曾预闻合前。
一封书
作者：张四维
朝代：明
体裁：曲

生：吾乡是古秦。住延安砂石村。吾年齿二旬。韩世忠情敢隐。列国藩侯传代远。骑射兵书曾讨论。合：拜辕门。投健军。望乞收留敢惜身。
一江风
作者：张四维
朝代：明
体裁：曲

叹芜城。歌舞离宫静。禾黍丛香径。问琼花零落红芳。无复羊车幸我闻扬州是淮南第一州。。淮南说广陵。淮南说广陵。繁华一旦倾。这兴衰自古原无定。
一江风
作者：张四维
朝代：明
体裁：曲

暮云横。掩映江城迥。寒雨归鸦暝。竹西亭遥接隋堤。几树垂杨影古人云。腰缠十万贯。骑鹤上扬州。张兄。你我今日呵。。休论万贯赢。休论万贯赢。休言鹤背轻。笑翛然也到扬州境。
一疋布
作者：张四维
朝代：明
体裁：曲

净上：谋已遂。势堪为。伊谁敢抗违。强梁颇奈讲閒非。看他祸自随。
三学士
作者：张四维
朝代：明
体裁：曲

外：海角天涯今日里。风霜莫惜驱驰。五云多处三台近。一剑赢他万户归。此去功名成唾手。鳞鸿便莫寄迟。
三学士
作者：张四维
朝代：明
体裁：曲

生小生：携却轻装离故里。凄凄行色堪悲。吴山楚水行应遍。岭树江云路欲迷。若得功名能到手。鳞鸿信敢报迟。
三段子
作者：张四维
朝代：明
体裁：曲

旦：谢恩。圣恩不浅。念臣劳虽微必怜。臣颜汗赦。念愚忠虽存尚悭。玉音反嘉垂恩眷。过愆赦宥无诛谴。叩谢金阶。不胜欢忭。
上林春
作者：张四维
朝代：明
体裁：曲

生旦上：封豕无遗。长江血溅昆吾刃。旦：莫言唾手成擒。只恐迟留事变。镇常多愤。
不是路
作者：张四维
朝代：明
体裁：曲

末走报上：路滑泥深。冒雪辕门声喏频。末：惊相问。狼奔鼠窜为何因。末：告将军。金兵夜掘洲河遁。路出金陵淮水津。生：怎么这等快。末：真神迅。飞屯六合军声遁元帅。急当征进。急当征进。
不是路
作者：张四维
朝代：明
体裁：曲

生：苏德诸军。为甚高坐江营若不闻。末：知他遁。调兵追战大江滨。有闽人。生：闽人怎么。末：教他小船掂土平铺稳。八桨摇来风送云他船小桨多。无风出来。我船大。无风不能移动。。难征进。被他火箭飞来紧我船五緉见火就着。只见满江中。烟飞焰滚。
东瓯令
作者：张四维
朝代：明
体裁：曲

传吾令把帆拽。力战乘风为上策。催征战鼓奴亲掌。当速捣巢穴。灭胡兴宋这功业。应在此时节。
东瓯令
作者：张四维
朝代：明
体裁：曲

净：吾好笑你狂说。岂不知骄勇天生当世杰。江南江北皆吾有。谁敢阻归楫。伊今要把雌雄决。看取手中铁旦擂鼓两军相冲捉住龙虎大王净败下介。
东瓯令
作者：张四维
朝代：明
体裁：曲

生：那［⿰羊蚤］羯狗合当灭。你看汹涌江涛号怒颲。艨艟百万排千里。插翅怎飞越。投降急早省饶舌。免取颈污血。
中央闹
作者：张四维
朝代：明
体裁：曲

丑：君家何故生村性。那怕你拳头硬。不与我命钱。生死和伊并。
中央闹
作者：张四维
朝代：明
体裁：曲

休囚最忌西方冷。发迹南方丙。天喜结良姻。一路峥嵘境合前。
中央闹
作者：张四维
朝代：明
体裁：曲

子平格局为羊刃。七煞喜相应。禽演亢金龙。得化风云庆。合：当持军柄。旗开得胜。禄位至王公。眼下还蹭蹬。
中央闹
作者：张四维
朝代：明
体裁：曲

生平鲠直为愚性。最恼人谀佞。听你几般言。火向心头迸。小生劝科：何须争竞。妄邪难信。不必听他言。吾自安吾命。
临江仙
作者：张四维
朝代：明
体裁：曲

旦上：国有奸臣独擅权。肯容人功业巍然。诬他父子堕重渊。夫君虽为辨。只恐反招愆。
丹凤
作者：张四维
朝代：明
体裁：曲

丑扮卜者上：靴破底穿。袖通肘见。奔波终日饥难免。谁道我千算千灵。一身无算。
二犯江儿水
作者：张四维
朝代：明
体裁：曲

官身催并。听得道官身催并。心寒肉颤惊。论从来妇女。不出门庭。羞杀我贱身躯如浪梗。薄命已生成。中心自不平。任酒醉银筝。花满蓬瀛。那里是我终身归落境。丑：姐姐。鸡鸣了。去罢。旦：赛多娇。你闭上了门。我去就来丑闭门下旦：呀。真个鸡鸣了。。晓鸡乱鸣。四下里晓鸡乱鸣。官衙承应。不免去官衙承应。又怎禁袜儿凉霜路泠。
二犯江儿水
作者：张四维
朝代：明
体裁：曲

旦梳洗科：慵临青镜。这几时慵临青镜。妆奁尘暗生。叹粉消琼玉。胭悴红英。丑：姐姐。你带根钗儿。旦：凤头金谁去整。蝉翼恨凋零。春山画未成。丑：姐姐。你终日愁怨。敢是为伤春如此。旦：非是伤春。丑：莫不是有一个人在你心上。旦：不为风情。丑：姐姐。你却是为何。旦：也只是厌莺花常咽哽。飞花荡萍。我是飞花荡萍。家宜室庆。常自想家宜室庆。那明月中弄琼箫双凤飞。
五供养
作者：张四维
朝代：明
体裁：曲

旦递酒介：玉壶香透。瑶斝频斟。琥珀光浮。喜看登帅府。绝胜步瀛洲。生：此杯免饮。负娘行情厚。众奉酒介：桃叶持檀板。菱角擘箜篌老爷夫人同进此爵。。紫诰加封。白头相守。
五供养
作者：张四维
朝代：明
体裁：曲

老旦递酒介：荡氛平寇。功重朝廷。威镇三川。承恩加紫绶。贺捷捧金瓯。生：何辞尊赐。奈蜗量不胜杯酒。旦：金莺玉燕。奉你爷一杯酒。贴旦捧酒跪介：愿老爷千岁。起介：霓裳呈妙舞。新曲按凉州旦：老爷请进三爵。。位至三公。福全遐寿。
人月圆
作者：张四维
朝代：明
体裁：曲

丑：恩相此言正合着吾之意。要彼回军须如是。将他妻子还他去。岂不念恩私把我摧。承君诲。将鞍马衣装。早送回归。
人月圆
作者：张四维
朝代：明
体裁：曲

外：他忠烈性坚砺如金石。那顾妻子成抛弃。不如好好施恩义。具鞍马衣装早送归。为君计。请睿圣还朝。庶掩前非。
六么令
作者：张四维
朝代：明
体裁：曲

小生扮张浚上：中原板荡。又那堪逆贼猖狂。摧陵殿陛实堪伤。锄逆党。正纲常。这回须是韩公往。
六么令
作者：张四维
朝代：明
体裁：曲

末扮张俊上：中心劳攘。正金兵越寇猖狂。又遭祸变起萧墙。飞羽檄。诏勤王。腹心先去苗刘党。
六么令
作者：张四维
朝代：明
体裁：曲

生领兵上：书传海上。起三军进发平江。兼程剋日赴勤王。锄叛逆。定家邦。酬恩报主当兹往。
六么令
作者：张四维
朝代：明
体裁：曲

老外扮吕颐浩上：苗刘贼党。肆凶残横乱朝纲。忍看社稷遽倾亡。心耿耿。泪双双。一天愁锁眉峰两。
凤凰阁
作者：张四维
朝代：明
体裁：曲

外扮王渊上：洞蛮不轨。百万王师过濲水。先锋已得虎侯痴。呼吸风雷谁敢�。这回看取扫净帮源洞溪。
凤凰阁
作者：张四维
朝代：明
体裁：曲

末扮李纲朝衣上：缪叨天眷。简付枢机居禁院。外扮吕颐浩上：沙堤新筑直如弦。绛蜡朱衣荣可羡。外扮王渊上：趋朝金殿。正斜月清霜曙天。
出队子
作者：张四维
朝代：明
体裁：曲

探子：我则见南安王刀当顶。怎如俺韩先锋武艺精。恶狠狠叫杀似雷鸣。冷飕飕鞭飞如电影那南安王躲不及。一鞭打于马下。。骨吐吐鲜红如水倾。
出队子
作者：张四维
朝代：明
体裁：曲

生领军上：西风归路。西风归路。黄叶丹枫入画图。金戈绣袄马前呼。野外人家惊未睹。众：禀爷。到京口地方了。生：咫尺江城。早至故庐虚下。
刘滚
作者：张四维
朝代：明
体裁：曲

净慌跑上：谁承望。谁承望庙里伏兵藏。净下马复上走介：马失遭颠。幸咱无恙。忽听喊声来。心惊胆丧。急急奔离。天罗地网。跑下小生领众上：急去擒来。莫教轻放。
刘滚
作者：张四维
朝代：明
体裁：曲

小生：果然的。果然的五骑入神堂。那玉带红袍。必为酋长。捉得此人回。定加重赏。快去擒来。莫教轻放传令不要走了那穿红的。。快去擒来。莫教轻放下。
刬锹儿
作者：张四维
朝代：明
体裁：曲

司徒已获临洮董。捷书先报未央宫。欢声沸泉涌。燕骄骤风。合：高皇运隆。中兴可颂。君侧澄清。太平再逢。
刬锹儿
作者：张四维
朝代：明
体裁：曲

苍天祐翊吾皇宋。临淮得定史安功。凌烟受恩宠。河山誓封合前生。
刮地风
作者：张四维
朝代：明
体裁：曲

探子：俺先锋挺着鎗垓心相待等。吕枢密拍马来迎。两阵上金鼓连天震。恰便是风捲雷霆。这一个紫金鎗鬼怕神惊。那一个方天戟掣电飞星。踅个过。打个转。就见输赢。那吕枢密难架撑。俺先锋鎗下无情。双举手看的心窝正。飕的来蟒穿心搠透明。
刮鼓令
作者：张四维
朝代：明
体裁：曲

小生：吾知贼势强。据兵符挟庙廊。此去兵微将寡。贼觇军声未肯降。我有铁衣郎。分君二千添威助壮。应知贼党自摧戕。看将军再整旧家邦。
刮鼓令
作者：张四维
朝代：明
体裁：曲

末：余心自忖量。那贼臣在天子傍。欲击鼠还须怜器。事急须知生祸殃我前日有一心腹人。。预遣到他行。甘言诱伊同谋贼党。他安心多是不堤防。好从容筹划克钱塘。
刮鼓令
作者：张四维
朝代：明
体裁：曲

生：闻公说颇详。教我怒填胸痛断肠。最苦是乘舆遭变。恩相无辜被杀伤。外：我虑此贼恐有他虞。如之奈何。生：闻取券自堤防。因知可无他虞别恙。外：此去功可必胜乎。生：兴兵讨逆理之常。管教他狐鼠尽皆亡。
刮鼓令
作者：张四维
朝代：明
体裁：曲

那苗傅呵。他为世将郎。恃勋逞横强那刘正彦呵。。为平剧盗功高赏薄。又妒王渊登庙廊。杀害堕冠裳。无端废休当今主上。协储君太后坐朝堂。生：还有人同谋么。外有世修吴湛佐强梁。
剔银灯
作者：张四维
朝代：明
体裁：曲

净：你为人何其没理。开店人些须微利你说千金报我。远水救不得近渴。。见钟不打何须铸。算还咱免淘閒气。合：须知。休得太痴你是何人我是谁。。有好处我难靠伊。
剔银灯
作者：张四维
朝代：明
体裁：曲

净：官人你半月前来吾店里。酒饭钱算来多矣。一文不与君何意。况我要官差使费。合：须知。君当见遗。愿相体休得再迟生小生。
剔银灯
作者：张四维
朝代：明
体裁：曲

叹吾侪时乖命否。欠人钱代人挑米。英雄空有成何济。笑孑然资身无计。合：须知。教人可嗤。这发迹未知在那里。
剔银灯
作者：张四维
朝代：明
体裁：曲

谢东君多蒙高谊。未偿还自惭无地。奈盘缠使尽来多日古人云。好看千里客。万里去传名。。望君家好看千里。合：须知。出身有期。这早晚千金报伊。
北折桂令
作者：张四维
朝代：明
体裁：曲

生上：走双旌飞捲龙光。叠鼓鸣笳。掣剑横鎗凭着俺。阵列貔貅。胸藏龙虎。血染豺狼只俺这。运神机奇行正往那怕他。恣横行马壮人强。离却平江。进取钱塘。好振军威。再整朝纲下。
北收江南
作者：张四维
朝代：明
体裁：曲

生：呀。你缘何只恁不忠呵。遂私自出钱塘。又不知怎生了太后共吾皇。更兼贼子那行藏。却有何计量。凭甚人主张。须教从头逐件说其详。
北新水令
作者：张四维
朝代：明
体裁：曲

统三军星火赴勤王。贯长虹寸心偏壮。贼臣谋叛逆。君相被摧伤恨塞愁肠。恨塞愁肠。对东风倍悽怆。
北沽美酒带太平令
作者：张四维
朝代：明
体裁：曲

他奸狡心太不良。俺忠烈性岂寻常本是。万火坚金百鍊钢那记得。私情可偿祇知有。君亲恩罔极难忘若说他。乱家国肆行无状恼得我。发冲冠气满胸堂。拿住时须难轻放。试昆吾剁为泥酱。旦：相公。那贼兵强将勇。不可轻敌。生：我呵你说他。兵强将强。任他似虎狼只说他。望旌旗魂飞魄丧。
北雁儿落带过得胜令
作者：张四维
朝代：明
体裁：曲

生：我只待要破长风驾海航只待要。开大道锄荆莽只待要。拨云烟显太阳只待要。正纲纪诛妖妄呀。只俺这。忠愤塞穹苍。血泪洒空江。愁逐征云惨。心随去路长。鹰扬。杀气有三千丈。强梁。管教他今朝剑下亡。
北黄钟醉花阴
作者：张四维
朝代：明
体裁：曲

杀气砯砰撼山岭。蔽天日旌旗荡影。人猛烈。马飞腾。号令风生。直杀到清溪境。两只脚不留停。报报报径奔辕门来报禀。
十二时尾
作者：张四维
朝代：明
体裁：曲

吾王翊运隆皇宋。当此际中兴可颂。还冀中原恢复功。
南侥侥令
作者：张四维
朝代：明
体裁：曲

漫天尘土暗。动地鼓鼙扬。想是勤王兵和将。须是向辕门寻问访。
南园林好
作者：张四维
朝代：明
体裁：曲

朱仆射存心颇良。苗刘贼谋为不臧。遣苗翊临平相抗你。趋行在。可堤防。趋行在。可堤防。
南步步娇
作者：张四维
朝代：明
体裁：曲

小生扮公子同旦骑马上：陌上春归风光爽。日暖游丝飏。风轻柳絮狂。驿路山程。马足车尘瀼。回首好悲伤。看九重宫阙烟霾障。
南江儿水
作者：张四维
朝代：明
体裁：曲

旦上：缓纵青骢骑。迢迢去路长。山花零落增惆怅。望前途不见勤王将。恨家乡久别萱堂养。无耐两般劳攘众：禀上夫人。传说韩爷军马已离平江了。。急绾丝缰。料此会在秀州江上下。
双声子
作者：张四维
朝代：明
体裁：曲

人情爽。人情爽。行路在春风里。人意乐。人意乐。归路羡家乡美。图爵赏。图爵赏。封妻子。封妻子。喜太平重见。脱却戎衣。
双声子
作者：张四维
朝代：明
体裁：曲

众：凯歌调。凯歌调。齐奏出昆阳利。得胜令。得胜令。齐唱着并州喜。归辔缓。归辔缓。骄马嘶。骄马嘶。看万民相庆。牛酒相携。
双声子
作者：张四维
朝代：明
体裁：曲

凌霜菊。凌霜菊。喜开遍阑干曲。蟾蜍魄。蟾蜍魄。喜高挂银河曲。罗浮绿。罗浮绿。倾千斛。倾千斛。羡侯门富贵。来誇金谷。
双鸂鶒
作者：张四维
朝代：明
体裁：曲

今日里边报驰。报贼人方腊声息。据睦州洞溪。难抵当猖狂之势。愿陛下劳睿思。卧榻侧难容假寐。倘采纳臣言。当遣将驱兵前去。
双鸂鶒
作者：张四维
朝代：明
体裁：曲

君父值险危。时臣怎敢偷生坐视。臣滥叨军国机。敢不身先军士。报国遇有此躯。誓与贼不两立。反覆虏酋情。岂可听其和议。
双鸂鶒
作者：张四维
朝代：明
体裁：曲

臣今谨承旨意。看南北自当分据须解忿惜争。天下自然无事。若苦生灵动师旅。胜负卒难期。必欲二圣生还。须是定其和议。
双鸂鶒
作者：张四维
朝代：明
体裁：曲

虏酋肆诈百出。念一切堕其奸计。赖天命未移。当尝胆枕戈求治。内修仁外御夷。二帝不迎自至。但恨宰辅负君恩。望陛下纳臣十事。
古水仙子
作者：张四维
朝代：明
体裁：曲

探子：俺那先锋呵到来到到恁赛城。来来来了个佛子英雄元觉僧。他他他鎗挑了如来。又又又简丢了方晟。杀杀杀直杀的血成河尸积岭。见见见冲天焰烧了宫庭。去去去那方腊岭后逃生命。俺俺俺俺先锋随后劳跟定。擘脑揪活捉入大军营。
哭相思
作者：张四维
朝代：明
体裁：曲

生上：痛杀为国忠良经百战。谁知今日遭诛谴。
唐多令
作者：张四维
朝代：明
体裁：曲

旦朝衣上：凶逆肆奸欺。家邦受祸危。勤王消息竟迟迟。目断碧云天际。辞殿陛。好凄其。
啄木儿
作者：张四维
朝代：明
体裁：曲

旦朝拜介：瞻舜日。仰尧天。顿首诚惶谨奏言臣妾丈夫韩世忠呵。。任元戎赴敌专征。冒矢石怎惜身先。谁知冠军骄侈。将兵机缓致便。吐蕃竟作坛西变把那。垂死胡儿生放还。
啄木儿
作者：张四维
朝代：明
体裁：曲

旦：成和败。虽在天。事属人谋贵万全。怎禁他镇月淹留。这生奸长智谁愆那时节。谋施背水全军陷到如今。酿成赤壁鏖兵变臣夫缓兵纵贼。事属不忠。。军法当刑何待言。
喜相逢
作者：张四维
朝代：明
体裁：曲

旦上：良人去也。何时驷马还家。想英姿豪气。岂为人下。
喜迁莺
作者：张四维
朝代：明
体裁：曲

探子：谁似俺先锋英勇。恰便似降神霄黑杀天丁。朱缨乱撒在盔顶。看了他甲挂�猊金雁翎。看驰骋。明晃晃鎗横玉蟒。赤律律马跨金睛。
喜迁莺
作者：张四维
朝代：明
体裁：曲

老旦上：秋生庭户。听砧击寒霜。蛩吟清露。旦上：慰别音书。勤王消息。那更晓夜萦虑。孤枕愁窥凉月。远梦惊回断浦。公子上：专禀复。见门人来报。已进征车。旦：快遣人去接。公子：领慈命。生上见介：咫尺江城。已是故庐。
四国朝
作者：张四维
朝代：明
体裁：曲

外扮朱胜非上：君父艰危日。正人臣扼腕时。
四边静
作者：张四维
朝代：明
体裁：曲

净慌跑上：艨艟贯索横江截。归途阻交绝。号炮咤雷惊。戈刀电光掣。荡魂挕魄。心惊脑裂。传令急收帆。逃生港中泊。复跑下介生赶上：一鼓尽成擒。应将国雠雪。
四边静
作者：张四维
朝代：明
体裁：曲

生催兵赶下：中军战鼓声轰裂。催船速排列。一字摆长蛇。首尾要相接。须图大捷。乘锐冲折。一鼓尽成擒。应将国雠雪。
四门子
作者：张四维
朝代：明
体裁：曲

探子：俺先锋怒重重火向心头迸。纵龙驹追过岭。砍倒他旗。躧乱他营。十万兵那个逃得命。恁地也强。真个也能。一匹马。一条鎗。直杀入贼巢深境。
夜游朝
作者：张四维
朝代：明
体裁：曲

生小生行路上：买棹长江离北岸。蓬转处早到江干。小生：水宿风餐。名牵利绊。衣敝囊空堪叹。
夜行船
作者：张四维
朝代：明
体裁：曲

老旦扶病上：万想千思儿不到。肝肠摧裂。梦魂颠倒。丑：看了他憔悴形骸。忧愁像貌。天那。真个是昏朝难保。
大和佛
作者：张四维
朝代：明
体裁：曲

叛贼猖狂残庶黎。天兵当剿夷。朝廷福庇。元帅播雄威。小将有何为。敢叨受宝玉多般酒尊彝。
大和佛
作者：张四维
朝代：明
体裁：曲

平定三州歼厥魁。功勋盖世奇。封侯拜爵。钟鼎姓名题。这几件金玉酒樽彝。聊且赠特为酬劳莫辞推生。
大环着
作者：张四维
朝代：明
体裁：曲

享千钟厚禄。享千钟厚禄。锡赉天厨。惭侬弱婢。并叨遐福。把名香满爇。更谢生成。皇天后土。麟儿凤喜。今朝也得登云路。腰悬白玉。羡五花官诰文犀细。更多宠渥。七宝香车。翠盖朱璎簇合前。
大环着
作者：张四维
朝代：明
体裁：曲

生：感当今圣主。感当今圣主。记念庸愚。金书玉册。叮咛天语。更封妻荫子。加爵封王。分茅胙土。螭文虎符。看龙飞凤舞祥鸾翥。金貂接武。喜绵绵庆泽生门户。老年何幸。复借天风。湛湛沾甘露。合：皇恩广布。念此生潦倒何须数。深愧已无补旦。
大迓鼓
作者：张四维
朝代：明
体裁：曲

小生：蒙恩生德怎当。敢摅忠效力。用武摧强。驾长风杀入黄天荡。管教酋虏丧长江。淝水功成。吾罪可偿。
大迓鼓
作者：张四维
朝代：明
体裁：曲

旦：相公吾心自忖量。荆奴惭愧。屡沐恩光。欲行图报心常怏。今朝正好赴勤王。洹水功成。吾责可偿。
大迓鼓
作者：张四维
朝代：明
体裁：曲

明朝战大江。与我摆齐战舰。整率帆樯。遣兵先塞沿江港。夹攻两岸谨堤防。背水功成。伊罪可偿。
天边雁
作者：张四维
朝代：明
体裁：曲

丑扮星士上：命演禽星。精微在子平。贫穷富贵。开口见分明。
太师引
作者：张四维
朝代：明
体裁：曲

幸他敛爪垂头眠石上。早是奴行来未忙。想着他殿头地上霜威壮。又难同当道豺狼。若是他醒时相撞。便有那东海君也难无恙。天微亮。人来在外厢待我与他众人说。。堤防惊醒兽中王。
太师引
作者：张四维
朝代：明
体裁：曲

自惊慌。何物狰狞状。諕得我神魂荡漾。听鼾齁似啸风声响。急抽身走出门房。战笃速偷睛凝望。分明是班子山君模样。心中想。这里是府廊。那里有南山白额兽中王。
字字双
作者：张四维
朝代：明
体裁：曲

丑贴旦扮妓女上：高髻云鬟宫样妆。停当。短身窄袖素罗裳。时样。摇摇摆摆到街坊。来幌。进门先要脱鞋忙。脚胀。
字字双
作者：张四维
朝代：明
体裁：曲

净末扮军士上：大剑长鎗耀日光。明晃。顶盔贯甲赛金刚。雄壮。关粮接赏气昂昂。欢畅。出征发马见阎王。猴样。
宜春令
作者：张四维
朝代：明
体裁：曲

山河变。社稷危。正烽烟漫漫四迷。英豪雄伟。好将功业鸣当世。还须罄赤胆丹心。稳倩取金鱼瑶佩。合：休辞。满饮三杯。壮君行李。
宜春令
作者：张四维
朝代：明
体裁：曲

时翻覆。人乱离扰中原渔阳鼓鼙。忍看狼狈。还须净把妖氛洗。看此去不斩楼兰。誓吾生不容人世合前外。
宜春令
作者：张四维
朝代：明
体裁：曲

松花酿。桃核杯。饯君行休悲路岐。两般须记。蒙尘迁播朝廷耻。此臣子不共深雠。望英雄早行恢洗合前生。
宜春令
作者：张四维
朝代：明
体裁：曲

生递酒：驱羊竖。屠狗儿。敢惭言胸藏豹罴。我虽庸鄙。偷生坐视男儿耻。图恢复旧日山河。要酬偿此生忠义。合：休辞。转敬三杯。暂酬佳意。
宝鼎儿
作者：张四维
朝代：明
体裁：曲

小生丑张俊万俟卨上：忽报相府相呼。急整鸣驺趋命。
小蓬莱
作者：张四维
朝代：明
体裁：曲

生冠带领众上：忆昔布衣别去。今朝衣锦还家。朱轮皂盖。宝刀银印。绣帽宫花。
小重山
作者：张四维
朝代：明
体裁：曲

扮二将官上：路出钱塘嘶玉骢。湖山都入画。景偏浓。来寻恩相扣禅宫。无觅处。多在此山中。
小重山
作者：张四维
朝代：明
体裁：曲

麾下众军戎。几年成间隔。想高风。衔恩无极拜威容老人家代禀一言。说我二人朝上拜四拜回了。容日斋沐再求相见。。空回首。惆怅对东风。
少年游
作者：张四维
朝代：明
体裁：曲

紫阳真境。建修黄箓。仙乐送声频。
尾声
作者：张四维
朝代：明
体裁：曲

万里蛮烟恁纵横盛。赖将军一躧而平今日是好喜也。。我则见昼无兵夜罢警。
尾声
作者：张四维
朝代：明
体裁：曲

中兴莫作寻常目。麟阁勋功谁可续看。取世代恩荣券垂玉。
尾声
作者：张四维
朝代：明
体裁：曲

夫忠妇义谁为伍。全始全终天下无。达者须知几早图。
尾声
作者：张四维
朝代：明
体裁：曲

我今渡江再跨青鬃骏。追逐金酋领大军旦：我明日到临安呵。。亦有封章达圣君。
尾声
作者：张四维
朝代：明
体裁：曲

昨朝逆旅遗人笑。岂料今朝荣耀。看取报主酬恩莫惮劳。
尾声
作者：张四维
朝代：明
体裁：曲

生小生同揖：河桥共洒离乡泪。此去前程事未知。外管取勋名达帝畿。
山花子
作者：张四维
朝代：明
体裁：曲

众呼万岁拜介：酬功深荷君恩重。河山汉担周封。仰尧天舜日大同。草茅何幸重逢。合：紫云中天门九重。扇开雉尾瞻圣容。丹墀虎拜臣礼恭。顿首山呼。愿祝华嵩。
山花子
作者：张四维
朝代：明
体裁：曲

众饮宴介：大烹远自天庖贡。奇珍炮凤烹龙。五云浆光浮玉钟。宫袍醉污腥红。合：喜朝廷清平再逢。臣工相庆熙皞中。大酺天下恩泽宏。海宴河清。物阜年丰。
山花子
作者：张四维
朝代：明
体裁：曲

奏乐毕介：金鸡竿下。冉冉龙蛇动。萧韶一派飘。空羽干回两阶舞风。重看大定功崇合前黄门。
山花子
作者：张四维
朝代：明
体裁：曲

奸骄已灭。深幸皇图巩。全叨太尉精忠。纪勋功名垂鼎钟。恩须玉券彤弓。黄门：谢恩。众拜：紫云中天门九重。扇开雉尾瞻圣容。丹墀虎拜臣礼恭。顿首山呼。愿祝华嵩。
归朝欢
作者：张四维
朝代：明
体裁：曲

众：祥云拥。祥云拥。旌旗蔽天。黄金勒。天街踏遍。鸾凤和。鸾凤和。箫韶闹喧。宠渥恩深。这遭际人生罕见。始知汪洋海深还为浅。君恩浩荡天高远。从此报国忠贞益自坚。
得胜令
作者：张四维
朝代：明
体裁：曲

生上：玉辔鸣驺。导引幡幢列碧油。凯旋奏入凤凰楼。叨爵赏。衣紫腰金笑敝裘。
御林莺
作者：张四维
朝代：明
体裁：曲

从别后。路颇遥。阻音书。慰寂寥。久离膝下儿不孝。也只因王事多劳扰。合：喜今朝。团圆子母。甘旨好亲调。
御林莺
作者：张四维
朝代：明
体裁：曲

公子拜介：年华迈。道路遥。别离轻。想念劳。教人魂梦天涯绕。盼飞鸿望断江天杳。合：喜今朝。团圆甥舅。欢笑乐陶陶。
御林莺
作者：张四维
朝代：明
体裁：曲

老旦：王家事。当效劳。且休言。把我抛。相逢只恁相亲好。这相思一笔都勾了。合：喜今朝。团圆骨肉。漫自话通宵。
忆多娇
作者：张四维
朝代：明
体裁：曲

他情狠绝把。奸计设。炎凉态度难尽说。只要我离却伊家心方悦。旦：官人。你却怎么。生我怎肯依株守穴。
忆多娇
作者：张四维
朝代：明
体裁：曲

你言苦切。我喉欲咽。到底娼家情毒绝。将我夫妻轻分拆也。难遽轻别。难遽轻别。再作商量议说。
忆秦娥
作者：张四维
朝代：明
体裁：曲

净领败兵上：宋兵满目如蜂聚。长江阻绝难归去。众：难归去。入地无门。上天无路。
急板令
作者：张四维
朝代：明
体裁：曲

生上香：爇名香拜临醮庭。积诚悃申明鄙情。望仁慈鉴悯。望仁慈鉴悯。普度无辜。杀害亡灵。万类孤魂。一切超生。归西土极乐天京。合：求忏悔。保安宁。
急板令
作者：张四维
朝代：明
体裁：曲

生：再焚香拜干上真。望鸾旌龙车暂停。有情词渎听。有情词渎听。凡借贷人家曾。立券书名今日呵。。不欲偿还。焚毁当庭。惟天帝作證为名合前道。
恭题黑兔图
作者：张四维
朝代：明

黑兔人间少，疑从北极来。圣朝今再见，瑞牒喜重开。玉杵成灵药，瑶池荐寿杯。周罝应有咏，梁赋不须裁。
惜奴娇
作者：张四维
朝代：明
体裁：曲

僧：崖房。石跨危梁。向江开竹径。小搆僧房。蒲团上。且请暂閒尘鞅。道人看茶。取火来烧香。内应：来了。僧：蒙访。满爇沈烟。旋煮先春。聊为供养。生：天色渐晚。且登览一回。却不是好僧：如此请了。。披蟒。才转上妙高台。正与海门相向。
惜奴娇
作者：张四维
朝代：明
体裁：曲

皛皛长江。发岷山万里。赴海归洋。三吴地。突起鹫峰江上。真赏。碧玉浮波。苍鹘抟风。金鳌吞浪。凝望。我则见倚天开楼阁。栋飞檐敞。
意不尽
作者：张四维
朝代：明
体裁：曲

明朝又逐红尘嚷。准备冲风破浪。帆橹旌旗蔽满江。
意不尽尾
作者：张四维
朝代：明
体裁：曲

城狐社鼠群为党。一鼓擒之净庙廊。办取丹心答我皇。
懒画眉
作者：张四维
朝代：明
体裁：曲

婚姻男女本由天岂不闻月下老之事乎。。千里姻缘着线牵。古来儿大母难专母亲。姐姐性气不好。有些好歹。那时悔之晚矣。。不如成就随他愿。老旦：一个大穷怎么好丑：母亲。你若这等说。一千也不成。到如今。莫话无钱话有缘。
懒画眉
作者：张四维
朝代：明
体裁：曲

孩儿今且听吾言。你的终身我暮年。穷军何必恁留连。看你年芳貌美真堪羡。少甚么贵客豪门结好缘。
懒画眉
作者：张四维
朝代：明
体裁：曲

披星行至府衙前。谯鼓初停欲曙天。忽逢猛兽枕廊眠。鼾齁听似风雷转。吓得胆战心惊不自全。
懒画眉
作者：张四维
朝代：明
体裁：曲

旦：众人来看府廊前。不是虎。老旦：却是甚么。旦：原来是凛凛英雄一少年。老旦：我儿。敢是你去的早。天暗错看了旦：我看了又看。分明是虎。却不知怎的向后是人。娘。我想来当初汉高祖在芒砀山中。所居之地。有云气在上。刘知远微时。五色蛇钻他七窍。帝王将相。俱有灵异。。想是他元神今自梦中还此人甚非凡类。异日必然拜将封侯。我呵。甘为他妇奴之愿。怎肯倚户从人献笑妍。
扑灯蛾
作者：张四维
朝代：明
体裁：曲

方腊败走上：可怜百万兵。可怜百万兵。一朝尽皆丧。惟馀此一身。教我何方投向也。回头远望。见一人步拈长鎗。分明是追咱模样。怎支当。将身且在草中藏。
扑灯蛾
作者：张四维
朝代：明
体裁：曲

生持鎗赶上：分明见贼徒。分明见贼徒。盘山过溪港。如何转眼间。不见妖民形像也。心中自想。这深山无房舍园墙。料潜身林丛草莽。把长鎗。草中搜索自难藏。
挂真儿
作者：张四维
朝代：明
体裁：曲

生上：设伏金山擒贼虏。谅非马邑机疏。旦上：妙算无遗。神机莫识。看取一朝恢复。
斗宝蟾
作者：张四维
朝代：明
体裁：曲

僧：银潢。远接江光。拭青铜净洗一天秋爽。听渔歌忽断。晚风芦港。还想。鲸飞邀月醉。猿啸引杯长。进霞觞。莫负此良宵。须放好怀欢赏生。
斗宝蟾
作者：张四维
朝代：明
体裁：曲

苍茫。海月流光。漾长波跳跃万条银蟒。吸青冥风露。袂凉襟爽。追想。赋诗横丈槊。击楫誓长江。事堪伤。那异代豪华。都付水流长往。
斗黑麻
作者：张四维
朝代：明
体裁：曲

吾此去知伊镜鸾影缺。无可奈功名暂时有别。能遂志。倘成业。锦制征袍。即归故国。合：钗分袂拆。相看泪滴血。镂骨铭心。难忘厚德。
斗黑麻
作者：张四维
朝代：明
体裁：曲

旦：迈世人豪。冲霄气节。专指望兹行建功立业。须奋发。早飞越。万里鹏程。羡君健翮。合：钗分袂拆。相看泪滴血。富贵之时。还知念妾。
普贤歌
作者：张四维
朝代：明
体裁：曲

净上：招商沽酒是营生。铁瓮城中旧有名。春盘美更精。新篘香又清。若是无钱难奉命。
月云高
作者：张四维
朝代：明
体裁：曲

旦行路上：绿阴村径。撩人好光景。勖惨离人思。好鸟声相应。别后慈颜。叹衰年苦孤影。得与杰士成佳偶。人愿天从阿幸丈夫呵。。你是奋翼飞天陶士行。正是对泣牛衣王仲卿。
月云高
作者：张四维
朝代：明
体裁：曲

生上：山明云静。清和夏初景。柳外花飞雪。撩乱人愁病我那娘子进香未回。他娘千方百计生发我出门。。怪杀薄倖青楼。这无情旧行径只是一件。。割我荆妻爱甚日。峥嵘重整。我欲学那投笔封侯班仲升。岂不是立志题桥马长卿。